pli: So ‘idaṁ dukkhan’ti yathābhūtaṁ nappajānāti, ‘ayaṁ dukkhasamudayo’ti yathābhūtaṁ nappajānāti, ‘ayaṁ dukkhanirodho’ti yathābhūtaṁ nappajānāti, ‘ayaṁ dukkhanirodhagāminī paṭipadā’ti yathābhūtaṁ nappajānāti.


nikaya: an

layer: root

title_pli: Aṅguttara Nikāya 4.102 11. Valāhakavagga

pli: Evaṁ kho, bhikkhave, puggalo gajjitā hoti, no vassitā.


pli: Seyyathāpi so, bhikkhave, valāhako gajjitā, no vassitā;


pli: tathūpamāhaṁ, bhikkhave, imaṁ puggalaṁ vadāmi.


pli: Kathañca, bhikkhave, puggalo vassitā hoti, no gajjitā?


pli: Idha, bhikkhave, ekacco puggalo dhammaṁ na pariyāpuṇāti—


pli: suttaṁ, geyyaṁ, veyyākaraṇaṁ, gāthaṁ, udānaṁ, itivuttakaṁ, jātakaṁ, abbhutadhammaṁ, vedallaṁ.


pli: So ‘idaṁ dukkhan’ti yathābhūtaṁ pajānāti …pe… ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Evaṁ kho, bhikkhave, puggalo vassitā hoti, no gajjitā.


pli: Seyyathāpi so, bhikkhave, valāhako vassitā, no gajjitā;


pli: Kathañca, bhikkhave, puggalo neva gajjitā hoti, no vassitā?


pli: Idha, bhikkhave, ekacco puggalo neva dhammaṁ pariyāpuṇāti—


pli: So ‘idaṁ dukkhan’ti yathābhūtaṁ nappajānāti …pe… ‘ayaṁ dukkhanirodhagāminī paṭipadā’ti yathābhūtaṁ nappajānāti.


pli: Evaṁ kho, bhikkhave, puggalo neva gajjitā hoti, no vassitā.


pli: Seyyathāpi so, bhikkhave, valāhako neva gajjitā, no vassitā;


pli: Kathañca, bhikkhave, puggalo gajjitā ca hoti vassitā ca?


pli: Idha, bhikkhave, ekacco puggalo dhammaṁ pariyāpuṇāti—


pli: Evaṁ kho, bhikkhave, puggalo gajjitā ca hoti vassitā ca.


pli: Seyyathāpi so, bhikkhave, valāhako gajjitā ca vassitā ca;


pli: Ime kho, bhikkhave, cattāro valāhakūpamā puggalā santo saṁvijjamānā lokasmin”ti.


pli: Dutiyaṁ.


title_pli: Aṅguttara Nikāya 4.103 11. Valāhakavagga

pli: Aṅguttara Nikāya 4.103


pli: 11. Valāhakavagga


pli: Kumbhasutta


pli: “Cattārome, bhikkhave, kumbhā.


pli: Katame cattāro?


pli: Tuccho pihito,


pli: pūro vivaṭo,


pli: tuccho vivaṭo,


pli: pūro pihito—


pli: Ime kho, bhikkhave, cattāro kumbhā.


pli: Evamevaṁ kho, bhikkhave, cattāro kumbhūpamā puggalā santo saṁvijjamānā lokasmiṁ.


pli: pūro pihito.


pli: Kathañca, bhikkhave, puggalo tuccho hoti pihito?


pli: Idha, bhikkhave, ekaccassa puggalassa pāsādikaṁ hoti abhikkantaṁ paṭikkantaṁ ālokitaṁ vilokitaṁ samiñjitaṁ pasāritaṁ saṅghāṭipattacīvaradhāraṇaṁ.


pli: So ‘idaṁ dukkhan’ti yathābhūtaṁ nappajānāti …pe… ‘ayaṁ dukkhanirodhagāminī paṭipadā’ti yathābhūtaṁ nappajānāti.


pli: Evaṁ kho, bhikkhave, puggalo tuccho hoti pihito.


pli: Seyyathāpi so, bhikkhave, kumbho tuccho pihito;


pli: tathūpamāhaṁ, bhikkhave, imaṁ puggalaṁ vadāmi.


pli: Kathañca, bhikkhave, puggalo pūro hoti vivaṭo?


pli: Idha, bhikkhave, ekaccassa puggalassa na pāsādikaṁ hoti abhikkantaṁ paṭikkantaṁ ālokitaṁ vilokitaṁ samiñjitaṁ pasāritaṁ saṅghāṭipattacīvaradhāraṇaṁ.


pli: So ‘idaṁ dukkhan’ti yathābhūtaṁ pajānāti …pe… ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Evaṁ kho, bhikkhave, puggalo pūro hoti vivaṭo.


pli: Seyyathāpi so, bhikkhave, kumbho pūro vivaṭo;


pli: Kathañca, bhikkhave, puggalo tuccho hoti vivaṭo?


pli: Evaṁ kho, bhikkhave, puggalo tuccho hoti vivaṭo.


pli: Seyyathāpi so, bhikkhave, kumbho tuccho vivaṭo;


pli: Kathañca, bhikkhave, puggalo pūro hoti pihito?


pli: Evaṁ kho, bhikkhave, puggalo pūro hoti pihito.


pli: Seyyathāpi so, bhikkhave, kumbho pūro pihito;


pli: Ime kho, bhikkhave, cattāro kumbhūpamā puggalā santo saṁvijjamānā lokasmin”ti.


pli: Tatiyaṁ.


title_pli: Aṅguttara Nikāya 4.104 11. Valāhakavagga

pli: Aṅguttara Nikāya 4.104


pli: 11. Valāhakavagga


pli: Udakarahadasutta


pli: “Cattārome, bhikkhave, udakarahadā.


pli: Katame cattāro?


pli: Uttāno gambhīrobhāso,


pli: gambhīro uttānobhāso,


pli: uttāno uttānobhāso,


pli: gambhīro gambhīrobhāso—


pli: Ime kho, bhikkhave, cattāro udakarahadā.


pli: Evamevaṁ kho, bhikkhave, cattāro udakarahadūpamā puggalā santo saṁvijjamānā lokasmiṁ.


pli: gambhīro gambhīrobhāso.


pli: Kathañca, bhikkhave, puggalo uttāno hoti gambhīrobhāso?


pli: Idha, bhikkhave, ekaccassa puggalassa pāsādikaṁ hoti abhikkantaṁ paṭikkantaṁ ālokitaṁ vilokitaṁ samiñjitaṁ pasāritaṁ saṅghāṭipattacīvaradhāraṇaṁ.


pli: So ‘idaṁ dukkhan’ti yathābhūtaṁ nappajānāti …pe… ‘ayaṁ dukkhanirodhagāminī paṭipadā’ti yathābhūtaṁ nappajānāti.


pli: Evaṁ kho, bhikkhave, puggalo uttāno hoti gambhīrobhāso.


pli: Seyyathāpi so, bhikkhave, udakarahado uttāno gambhīrobhāso;


pli: tathūpamāhaṁ, bhikkhave, imaṁ puggalaṁ vadāmi.


pli: Kathañca, bhikkhave, puggalo gambhīro hoti uttānobhāso?


pli: Idha, bhikkhave, ekaccassa puggalassa na pāsādikaṁ hoti abhikkantaṁ paṭikkantaṁ ālokitaṁ vilokitaṁ samiñjitaṁ pasāritaṁ saṅghāṭipattacīvaradhāraṇaṁ.


pli: So ‘idaṁ dukkhan’ti yathābhūtaṁ pajānāti …pe… ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Evaṁ kho, bhikkhave, puggalo gambhīro hoti uttānobhāso.


pli: Seyyathāpi so, bhikkhave, udakarahado gambhīro uttānobhāso;


pli: Kathañca, bhikkhave, puggalo uttāno hoti uttānobhāso?


pli: Evaṁ kho, bhikkhave, puggalo uttāno hoti uttānobhāso.


pli: Seyyathāpi so, bhikkhave, udakarahado uttāno uttānobhāso;


pli: Kathañca, bhikkhave, puggalo gambhīro hoti gambhīrobhāso?


pli: Evaṁ kho, bhikkhave, puggalo gambhīro hoti gambhīrobhāso.


pli: Seyyathāpi so, bhikkhave, udakarahado gambhīro gambhīrobhāso;


pli: Ime kho, bhikkhave, cattāro udakarahadūpamā puggalā santo saṁvijjamānā lokasmin”ti.


pli: Catutthaṁ.


title_pli: Aṅguttara Nikāya 4.105 11. Valāhakavagga

pli: Aṅguttara Nikāya 4.105


pli: 11. Valāhakavagga


pli: Ambasutta


pli: “Cattārimāni, bhikkhave, ambāni.


pli: Katamāni cattāri?


pli: Āmaṁ pakkavaṇṇi,


pli: pakkaṁ āmavaṇṇi,


pli: āmaṁ āmavaṇṇi,


pli: pakkaṁ pakkavaṇṇi—


pli: Imāni kho, bhikkhave, cattāri ambāni.


pli: Evamevaṁ kho, bhikkhave, cattāro ambūpamā puggalā santo saṁvijjamānā lokasmiṁ.


pli: Katame cattāro?


pli: Āmo pakkavaṇṇī,


pli: pakko āmavaṇṇī,


pli: āmo āmavaṇṇī,


pli: pakko pakkavaṇṇī.


pli: Kathañca, bhikkhave, puggalo āmo hoti pakkavaṇṇī?


pli: Idha, bhikkhave, ekaccassa puggalassa pāsādikaṁ hoti abhikkantaṁ paṭikkantaṁ ālokitaṁ vilokitaṁ samiñjitaṁ pasāritaṁ saṅghāṭipattacīvaradhāraṇaṁ.


pli: So ‘idaṁ dukkhan’ti yathābhūtaṁ nappajānāti …pe… ‘ayaṁ dukkhanirodhagāminī paṭipadā’ti yathābhūtaṁ nappajānāti.


pli: Evaṁ kho, bhikkhave, puggalo āmo hoti pakkavaṇṇī.


pli: Seyyathāpi taṁ, bhikkhave, ambaṁ āmaṁ pakkavaṇṇi;


pli: tathūpamāhaṁ, bhikkhave, imaṁ puggalaṁ vadāmi.


pli: Kathañca, bhikkhave, puggalo pakko hoti āmavaṇṇī?


pli: Idha, bhikkhave, ekaccassa puggalassa na pāsādikaṁ hoti abhikkantaṁ paṭikkantaṁ ālokitaṁ vilokitaṁ samiñjitaṁ pasāritaṁ saṅghāṭipattacīvaradhāraṇaṁ.


pli: So ‘idaṁ dukkhan’ti yathābhūtaṁ pajānāti …pe… ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Evaṁ kho, bhikkhave, puggalo pakko hoti āmavaṇṇī.


pli: Seyyathāpi taṁ, bhikkhave, ambaṁ pakkaṁ āmavaṇṇi;


pli: Kathañca, bhikkhave, puggalo āmo hoti āmavaṇṇī?


pli: Evaṁ kho, bhikkhave, puggalo āmo hoti āmavaṇṇī.


pli: Seyyathāpi taṁ, bhikkhave, ambaṁ āmaṁ āmavaṇṇi;


pli: Kathañca, bhikkhave, puggalo pakko hoti pakkavaṇṇī?


pli: Evaṁ kho, bhikkhave, puggalo pakko hoti pakkavaṇṇī.


pli: Seyyathāpi taṁ, bhikkhave, ambaṁ pakkaṁ pakkavaṇṇi;


pli: Ime kho, bhikkhave, cattāro ambūpamā puggalā santo saṁvijjamānā lokasmin”ti.


pli: Pañcamaṁ.


title_pli: Aṅguttara Nikāya 4.106 11. Valāhakavagga

pli: Aṅguttara Nikāya 4.106


pli: 11. Valāhakavagga


pli: [Dutiyaambasutta]


title_pli: Aṅguttara Nikāya 4.107 11. Valāhakavagga

pli: Aṅguttara Nikāya 4.107


pli: Mūsikasutta


pli: “Catasso imā, bhikkhave, mūsikā.


pli: Katamā catasso?


pli: Gādhaṁ kattā no vasitā,


pli: vasitā no gādhaṁ kattā,


pli: neva gādhaṁ kattā no vasitā,


pli: gādhaṁ kattā ca vasitā ca—


pli: imā kho, bhikkhave, catasso mūsikā.


pli: Evamevaṁ kho, bhikkhave, cattāro mūsikūpamā puggalā santo saṁvijjamānā lokasmiṁ.


pli: Katame cattāro?


pli: gādhaṁ kattā ca vasitā ca.


pli: Kathañca, bhikkhave, puggalo gādhaṁ kattā hoti no vasitā?


pli: Idha, bhikkhave, ekacco puggalo dhammaṁ pariyāpuṇāti—


pli: suttaṁ, geyyaṁ, veyyākaraṇaṁ, gāthaṁ, udānaṁ, itivuttakaṁ, jātakaṁ, abbhutadhammaṁ, vedallaṁ.


pli: So ‘idaṁ dukkhan’ti yathābhūtaṁ nappajānāti …pe… ‘ayaṁ dukkhanirodhagāminī paṭipadā’ti yathābhūtaṁ nappajānāti.


pli: Evaṁ kho, bhikkhave, puggalo gādhaṁ kattā hoti, no vasitā.


pli: Seyyathāpi sā, bhikkhave, mūsikā gādhaṁ kattā, no vasitā;


pli: tathūpamāhaṁ, bhikkhave, imaṁ puggalaṁ vadāmi.


pli: Kathañca, bhikkhave, puggalo vasitā hoti, no gādhaṁ kattā?


pli: Idha, bhikkhave, ekacco puggalo dhammaṁ na pariyāpuṇāti—


pli: So ‘idaṁ dukkhan’ti yathābhūtaṁ pajānāti …pe… ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Evaṁ kho, bhikkhave, puggalo vasitā hoti, no gādhaṁ kattā.


pli: Seyyathāpi sā, bhikkhave, mūsikā vasitā hoti, no gādhaṁ kattā;


pli: tathūpamāhaṁ, bhikkhave, imaṁ, puggalaṁ vadāmi.


pli: Kathañca, bhikkhave, puggalo neva gādhaṁ kattā hoti no vasitā?


pli: Evaṁ kho, bhikkhave, puggalo neva gādhaṁ kattā hoti, no vasitā.


pli: Seyyathāpi sā, bhikkhave, mūsikā neva gādhaṁ kattā hoti, no vasitā;


pli: Kathañca, bhikkhave, puggalo gādhaṁ kattā ca hoti vasitā ca?


pli: Evaṁ kho, bhikkhave, puggalo gādhaṁ kattā ca hoti vasitā ca.


pli: Seyyathāpi sā, bhikkhave, mūsikā gādhaṁ kattā ca hoti vasitā ca;


pli: Ime kho, bhikkhave, cattāro mūsikūpamā puggalā santo saṁvijjamānā lokasmin”ti.


pli: Sattamaṁ.


title_pli: Aṅguttara Nikāya 4.108 11. Valāhakavagga

pli: Aṅguttara Nikāya 4.108


pli: 11. Valāhakavagga


pli: Balībaddasutta


pli: “Cattārome, bhikkhave, balībaddā.


pli: Katame cattāro?


pli: Sagavacaṇḍo no paragavacaṇḍo,


pli: paragavacaṇḍo no sagavacaṇḍo,


pli: sagavacaṇḍo ca paragavacaṇḍo ca,


pli: neva sagavacaṇḍo no paragavacaṇḍo—


pli: Ime kho, bhikkhave, cattāro balībaddā.


pli: Evamevaṁ kho, bhikkhave, cattāro balībaddūpamā puggalā santo saṁvijjamānā lokasmiṁ.


pli: neva sagavacaṇḍo no paragavacaṇḍo.


pli: Kathañca, bhikkhave, puggalo sagavacaṇḍo hoti, no paragavacaṇḍo?


pli: Idha, bhikkhave, ekacco puggalo sakaparisaṁ ubbejetā hoti, no paraparisaṁ.


pli: Evaṁ kho, bhikkhave, puggalo sagavacaṇḍo hoti, no paragavacaṇḍo.


pli: Seyyathāpi so, bhikkhave, balībaddo sagavacaṇḍo, no paragavacaṇḍo;


pli: tathūpamāhaṁ, bhikkhave, imaṁ puggalaṁ vadāmi.


pli: Kathañca, bhikkhave, puggalo paragavacaṇḍo hoti, no sagavacaṇḍo?


pli: Idha, bhikkhave, ekacco puggalo paraparisaṁ ubbejetā hoti, no sakaparisaṁ.


pli: Evaṁ kho, bhikkhave, puggalo paragavacaṇḍo hoti, no sagavacaṇḍo.


pli: Seyyathāpi so, bhikkhave, balībaddo paragavacaṇḍo, no sagavacaṇḍo;


pli: Kathañca, bhikkhave, puggalo sagavacaṇḍo ca hoti paragavacaṇḍo ca?


pli: Idha, bhikkhave, ekacco puggalo sakaparisaṁ ubbejetā hoti paraparisañca.


pli: Evaṁ kho, bhikkhave, puggalo sagavacaṇḍo ca hoti paragavacaṇḍo ca.


pli: Seyyathāpi so, bhikkhave, balībaddo sagavacaṇḍo ca paragavacaṇḍo ca;


pli: Kathañca, bhikkhave, puggalo neva sagavacaṇḍo hoti no paragavacaṇḍo?


pli: Idha, bhikkhave, ekacco puggalo neva sakaparisaṁ ubbejetā hoti, no paraparisañca.


pli: Evaṁ kho, bhikkhave, puggalo neva sagavacaṇḍo hoti, no paragavacaṇḍo.


pli: Seyyathāpi so, bhikkhave, balībaddo neva sagavacaṇḍo, no paragavacaṇḍo;


pli: Ime kho, bhikkhave, cattāro balībaddūpamā puggalā santo saṁvijjamānā lokasmin”ti.


pli: Aṭṭhamaṁ.


title_pli: Aṅguttara Nikāya 4.109 11. Valāhakavagga

pli: Aṅguttara Nikāya 4.109


pli: 11. Valāhakavagga


pli: Rukkhasutta


pli: “Cattārome, bhikkhave, rukkhā.


pli: Katame cattāro?


pli: Pheggu phegguparivāro,


pli: pheggu sāraparivāro,


pli: sāro phegguparivāro,


pli: sāro sāraparivāro—


pli: Ime kho, bhikkhave, cattāro rukkhā.


pli: Evamevaṁ kho, bhikkhave, cattāro rukkhūpamā puggalā santo saṁvijjamānā lokasmiṁ.


pli: sāro sāraparivāro.


pli: Kathañca, bhikkhave, puggalo pheggu hoti phegguparivāro?


pli: Idha, bhikkhave, ekacco puggalo dussīlo hoti pāpadhammo;


pli: parisāpissa hoti dussīlā pāpadhammā.


pli: Evaṁ kho, bhikkhave, puggalo pheggu hoti phegguparivāro.


pli: Seyyathāpi so, bhikkhave, rukkho pheggu phegguparivāro;


pli: tathūpamāhaṁ, bhikkhave, imaṁ puggalaṁ vadāmi.


pli: Kathañca, bhikkhave, puggalo pheggu hoti sāraparivāro?


pli: parisā ca khvassa hoti sīlavatī kalyāṇadhammā.


pli: Evaṁ kho, bhikkhave, puggalo pheggu hoti sāraparivāro.


pli: Seyyathāpi so, bhikkhave, rukkho pheggu sāraparivāro;


pli: Kathañca, bhikkhave, puggalo sāro hoti phegguparivāro?


pli: Idha, bhikkhave, ekacco puggalo sīlavā hoti kalyāṇadhammo;


pli: parisā ca khvassa hoti dussīlā pāpadhammā.


pli: Evaṁ kho, bhikkhave, puggalo sāro hoti phegguparivāro.


pli: Seyyathāpi so, bhikkhave, rukkho sāro phegguparivāro;


pli: Kathañca, bhikkhave, puggalo sāro hoti sāraparivāro?


pli: parisāpissa hoti sīlavatī kalyāṇadhammā.


pli: Evaṁ kho, bhikkhave, puggalo sāro hoti sāraparivāro.


pli: Seyyathāpi so, bhikkhave, rukkho sāro sāraparivāro;


pli: Ime kho, bhikkhave, cattāro rukkhūpamā puggalā santo saṁvijjamānā lokasmin”ti.


pli: Navamaṁ.


title_pli: Aṅguttara Nikāya 4.11 2. Caravagga

pli: Aṅguttara Nikāya 4.11


pli: 2. Caravagga


pli: Carasutta


pli: “Carato cepi, bhikkhave, bhikkhuno uppajjati kāmavitakko vā byāpādavitakko vā vihiṁsāvitakko vā.


pli: Tañce bhikkhu adhivāseti, nappajahati na vinodeti na byantīkaroti na anabhāvaṁ gameti,


pli: carampi, bhikkhave, bhikkhu evaṁbhūto ‘anātāpī anottāpī satataṁ samitaṁ kusīto hīnavīriyo’ti vuccati.


pli: Ṭhitassa cepi, bhikkhave, bhikkhuno uppajjati kāmavitakko vā byāpādavitakko vā vihiṁsāvitakko vā.


pli: ṭhitopi, bhikkhave, bhikkhu evaṁbhūto ‘anātāpī anottāpī satataṁ samitaṁ kusīto hīnavīriyo’ti vuccati.


pli: Nisinnassa cepi, bhikkhave, bhikkhuno uppajjati kāmavitakko vā byāpādavitakko vā vihiṁsāvitakko vā.


pli: nisinnopi, bhikkhave, bhikkhu evaṁbhūto ‘anātāpī anottāpī satataṁ samitaṁ kusīto hīnavīriyo’ti vuccati.


pli: Sayānassa cepi, bhikkhave, bhikkhuno jāgarassa uppajjati kāmavitakko vā byāpādavitakko vā vihiṁsāvitakko vā.


pli: sayānopi, bhikkhave, bhikkhu jāgaro evaṁbhūto ‘anātāpī anottāpī satataṁ samitaṁ kusīto hīnavīriyo’ti vuccati.


pli: Carato cepi, bhikkhave, bhikkhuno uppajjati kāmavitakko vā byāpādavitakko vā vihiṁsāvitakko vā.


pli: Tañce bhikkhu nādhivāseti, pajahati vinodeti byantīkaroti anabhāvaṁ gameti;


pli: carampi, bhikkhave, bhikkhu evaṁbhūto ‘ātāpī ottāpī satataṁ samitaṁ āraddhavīriyo pahitatto’ti vuccati.


pli: ṭhitopi, bhikkhave, bhikkhu evaṁbhūto ‘ātāpī ottāpī satataṁ samitaṁ āraddhavīriyo pahitatto’ti vuccati.


pli: nisinnopi, bhikkhave, bhikkhu evaṁbhūto ‘ātāpī ottāpī satataṁ samitaṁ āraddhavīriyo pahitatto’ti vuccati.


pli: sayānopi, bhikkhave, bhikkhu jāgaro evaṁbhūto ‘ātāpī ottāpī satataṁ samitaṁ āraddhavīriyo pahitatto’ti vuccatīti.


pli: Caraṁ vā yadi vā tiṭṭhaṁ,


pli: nisinno uda vā sayaṁ;


pli: Yo vitakkaṁ vitakketi,


pli: pāpakaṁ gehanissitaṁ.


pli: Kummaggappaṭipanno so,


pli: Mohaneyyesu mucchito;


pli: Abhabbo tādiso bhikkhu,


pli: Phuṭṭhuṁ sambodhimuttamaṁ.


pli: Yo ca caraṁ vā tiṭṭhaṁ vā,


pli: Nisinno uda vā sayaṁ;


pli: Vitakkaṁ samayitvāna,


pli: Vitakkūpasame rato;


pli: Bhabbo so tādiso bhikkhu,


pli: Phuṭṭhuṁ sambodhimuttaman”ti.


pli: Paṭhamaṁ.


title_pli: Aṅguttara Nikāya 4.110 11. Valāhakavagga

pli: Aṅguttara Nikāya 4.110


pli: 11. Valāhakavagga


pli: Āsīvisasutta


pli: “Cattārome, bhikkhave, āsīvisā.


pli: Katame cattāro?


pli: Āgataviso na ghoraviso,


pli: ghoraviso na āgataviso,


pli: āgataviso ca ghoraviso ca,


pli: nevāgataviso na ghoraviso—


pli: Ime kho, bhikkhave, cattāro āsīvisā.


pli: Evamevaṁ kho, bhikkhave, cattāro āsīvisūpamā puggalā santo saṁvijjamānā lokasmiṁ.


pli: nevāgataviso na ghoraviso.


pli: Kathañca, bhikkhave, puggalo āgataviso hoti, na ghoraviso?


pli: Idha, bhikkhave, ekacco puggalo abhiṇhaṁ kujjhati.


pli: So ca khvassa kodho na dīgharattaṁ anuseti.


pli: Evaṁ kho, bhikkhave, puggalo āgataviso hoti, na ghoraviso.


pli: Seyyathāpi so, bhikkhave, āsīviso āgataviso, na ghoraviso;


pli: tathūpamāhaṁ, bhikkhave, imaṁ puggalaṁ vadāmi.


pli: Kathañca, bhikkhave, puggalo ghoraviso hoti, na āgataviso?


pli: Idha, bhikkhave, ekacco puggalo na heva kho abhiṇhaṁ kujjhati.


pli: So ca khvassa kodho dīgharattaṁ anuseti.


pli: Evaṁ kho, bhikkhave, puggalo ghoraviso hoti, na āgataviso.


pli: Seyyathāpi so, bhikkhave, āsīviso ghoraviso, na āgataviso;


pli: Kathañca, bhikkhave, puggalo āgataviso ca hoti ghoraviso ca?


pli: Evaṁ kho, bhikkhave, puggalo āgataviso ca hoti ghoraviso ca.


pli: Seyyathāpi so, bhikkhave, āsīviso āgataviso ca ghoraviso ca;


pli: Kathañca, bhikkhave, puggalo nevāgataviso hoti na ghoraviso?


pli: Evaṁ kho, bhikkhave, puggalo nevāgataviso hoti, na ghoraviso.


pli: Seyyathāpi so, bhikkhave, āsīviso nevāgataviso na ghoraviso;


pli: Ime kho, bhikkhave, cattāro āsīvisūpamā puggalā santo saṁvijjamānā lokasmin”ti.


pli: Dasamaṁ.


pli: Valāhakavaggo paṭhamo.


pli: Tassuddānaṁ


pli: Dve valāhā kumbha udaka,


pli: rahadā dve honti ambāni;


pli: Mūsikā balībaddā rukkhā,


pli: āsīvisena te dasāti.


title_pli: Aṅguttara Nikāya 4.111 12. Kesivagga

pli: Aṅguttara Nikāya 4.111


pli: 12. Kesivagga


pli: Kesisutta


pli: Atha kho kesi assadammasārathi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho kesiṁ assadammasārathiṁ bhagavā etadavoca:


pli: “tvaṁ khosi, kesi, paññāto assadammasārathīti.


pli: Kathaṁ pana tvaṁ, kesi, assadammaṁ vinesī”ti?


pli: “Ahaṁ kho, bhante, assadammaṁ saṇhenapi vinemi, pharusenapi vinemi, saṇhapharusenapi vinemī”ti.


pli: “Sace te, kesi, assadammo saṇhena vinayaṁ na upeti, pharusena vinayaṁ na upeti, saṇhapharusena vinayaṁ na upeti, kinti naṁ karosī”ti?


pli: “Sace me, bhante, assadammo saṇhena vinayaṁ na upeti, pharusena vinayaṁ na upeti, saṇhapharusena vinayaṁ na upeti;


pli: hanāmi naṁ, bhante.


pli: Taṁ kissa hetu?


pli: ‘Mā me ācariyakulassa avaṇṇo ahosī’ti.


pli: Bhagavā pana, bhante, anuttaro purisadammasārathi.


pli: Kathaṁ pana, bhante, bhagavā purisadammaṁ vinetī”ti?


pli: “Ahaṁ kho, kesi, purisadammaṁ saṇhenapi vinemi, pharusenapi vinemi, saṇhapharusenapi vinemi.


pli: Tatridaṁ, kesi, saṇhasmiṁ—


pli: iti kāyasucaritaṁ iti kāyasucaritassa vipāko, iti vacīsucaritaṁ iti vacīsucaritassa vipāko, iti manosucaritaṁ iti manosucaritassa vipāko, iti devā, iti manussāti.


pli: Tatridaṁ, kesi, pharusasmiṁ—


pli: iti kāyaduccaritaṁ iti kāyaduccaritassa vipāko, iti vacīduccaritaṁ iti vacīduccaritassa vipāko, iti manoduccaritaṁ iti manoduccaritassa vipāko, iti nirayo, iti tiracchānayoni, iti pettivisayoti.


pli: Tatridaṁ, kesi, saṇhapharusasmiṁ—


pli: iti kāyasucaritaṁ iti kāyasucaritassa vipāko, iti kāyaduccaritaṁ iti kāyaduccaritassa vipāko, iti vacīsucaritaṁ iti vacīsucaritassa vipāko, iti vacīduccaritaṁ iti vacīduccaritassa vipāko, iti manosucaritaṁ iti manosucaritassa vipāko, iti manoduccaritaṁ iti manoduccaritassa vipāko, iti devā, iti manussā, iti nirayo, iti tiracchānayoni, iti pettivisayo”ti.


pli: “Sace te, bhante, purisadammo saṇhena vinayaṁ na upeti, pharusena vinayaṁ na upeti, saṇhapharusena vinayaṁ na upeti, kinti naṁ bhagavā karotī”ti?


pli: “Sace me, kesi, purisadammo saṇhena vinayaṁ na upeti, pharusena vinayaṁ na upeti, saṇhapharusena vinayaṁ na upeti, hanāmi naṁ, kesī”ti.


pli: “Na kho, bhante, bhagavato pāṇātipāto kappati.


pli: Atha ca pana bhagavā evamāha:


pli: ‘hanāmi naṁ, kesī’”ti.


pli: “Saccaṁ, kesi.


pli: Na tathāgatassa pāṇātipāto kappati.


pli: Api ca yo purisadammo saṇhena vinayaṁ na upeti, pharusena vinayaṁ na upeti, saṇhapharusena vinayaṁ na upeti, na taṁ tathāgato vattabbaṁ anusāsitabbaṁ maññati, nāpi viññū sabrahmacārī vattabbaṁ anusāsitabbaṁ maññanti.


pli: Vadho heso, kesi, ariyassa vinaye—


pli: yaṁ na tathāgato vattabbaṁ anusāsitabbaṁ maññati, nāpi viññū sabrahmacārī vattabbaṁ anusāsitabbaṁ maññantī”ti.


pli: “So hi nūna, bhante, suhato hoti—


pli: yaṁ na tathāgato vattabbaṁ anusāsitabbaṁ maññati, nāpi viññū sabrahmacārī vattabbaṁ anusāsitabbaṁ maññantīti.


pli: Abhikkantaṁ, bhante, abhikkantaṁ, bhante …pe… upāsakaṁ maṁ, bhante, bhagavā dhāretu ajjatagge pāṇupetaṁ saraṇaṁ gatan”ti.


pli: Paṭhamaṁ.


title_pli: Aṅguttara Nikāya 4.112 12. Kesivagga

pli: Aṅguttara Nikāya 4.112


pli: 12. Kesivagga


pli: Javasutta


pli: “Catūhi, bhikkhave, aṅgehi samannāgato rañño bhadro assājānīyo rājāraho hoti rājabhoggo, rañño aṅganteva saṅkhaṁ gacchati.


pli: Katamehi catūhi?


pli: Ajjavena, javena, khantiyā, soraccena—


pli: imehi kho, bhikkhave, catūhi aṅgehi samannāgato rañño bhadro assājānīyo rājāraho hoti, rājabhoggo, rañño aṅganteva saṅkhaṁ gacchati.


pli: Evamevaṁ kho, bhikkhave, catūhi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassa.


pli: imehi kho, bhikkhave, catūhi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassā”ti.


pli: Dutiyaṁ.


title_pli: Aṅguttara Nikāya 4.113 12. Kesivagga

pli: Aṅguttara Nikāya 4.113


pli: Patodasutta


pli: “Cattārome, bhikkhave, bhadrā assājānīyā santo saṁvijjamānā lokasmiṁ.


pli: Katame cattāro?


pli: Idha, bhikkhave, ekacco bhadro assājānīyo patodacchāyaṁ disvā saṁvijjati saṁvegaṁ āpajjati:


pli: ‘kiṁ nu kho maṁ ajja assadammasārathi kāraṇaṁ kāressati, kimassāhaṁ paṭikaromī’ti.


pli: Evarūpopi, bhikkhave, idhekacco bhadro assājānīyo hoti.


pli: Ayaṁ, bhikkhave, paṭhamo bhadro assājānīyo santo saṁvijjamāno lokasmiṁ.


pli: Puna caparaṁ, bhikkhave, idhekacco bhadro assājānīyo na heva kho patodacchāyaṁ disvā saṁvijjati saṁvegaṁ āpajjati, api ca kho lomavedhaviddho saṁvijjati saṁvegaṁ āpajjati:


pli: Ayaṁ, bhikkhave, dutiyo bhadro assājānīyo santo saṁvijjamāno lokasmiṁ.


pli: Puna caparaṁ, bhikkhave, idhekacco bhadro assājānīyo na heva kho patodacchāyaṁ disvā saṁvijjati saṁvegaṁ āpajjati nāpi lomavedhaviddho saṁvijjati saṁvegaṁ āpajjati, api ca kho cammavedhaviddho saṁvijjati saṁvegaṁ āpajjati:


pli: Ayaṁ, bhikkhave, tatiyo bhadro assājānīyo santo saṁvijjamāno lokasmiṁ.


pli: Puna caparaṁ, bhikkhave, idhekacco bhadro assājānīyo na heva kho patodacchāyaṁ disvā saṁvijjati saṁvegaṁ āpajjati nāpi lomavedhaviddho saṁvijjati saṁvegaṁ āpajjati nāpi cammavedhaviddho saṁvijjati saṁvegaṁ āpajjati, api ca kho aṭṭhivedhaviddho saṁvijjati saṁvegaṁ āpajjati:


pli: Ayaṁ, bhikkhave, catuttho bhadro assājānīyo santo saṁvijjamāno lokasmiṁ.


pli: Ime kho, bhikkhave, cattāro bhadrā assājānīyā santo saṁvijjamānā lokasmiṁ.


pli: Evamevaṁ kho, bhikkhave, cattārome bhadrā purisājānīyā santo saṁvijjamānā lokasmiṁ.


pli: Idha, bhikkhave, ekacco bhadro purisājānīyo suṇāti:


pli: ‘amukasmiṁ nāma gāme vā nigame vā itthī vā puriso vā dukkhito vā kālaṅkato vā’ti.


pli: So tena saṁvijjati, saṁvegaṁ āpajjati.


pli: Saṁviggo yoniso padahati.


pli: Pahitatto kāyena ceva paramasaccaṁ sacchikaroti, paññāya ca ativijjha passati.


pli: Seyyathāpi so, bhikkhave, bhadro assājānīyo patodacchāyaṁ disvā saṁvijjati saṁvegaṁ āpajjati;


pli: tathūpamāhaṁ, bhikkhave, imaṁ bhadraṁ purisājānīyaṁ vadāmi.


pli: Evarūpopi, bhikkhave, idhekacco bhadro purisājānīyo hoti.


pli: Ayaṁ, bhikkhave, paṭhamo bhadro purisājānīyo santo saṁvijjamāno lokasmiṁ.


pli: Puna caparaṁ, bhikkhave, idhekacco bhadro purisājānīyo na heva kho suṇāti:


pli: ‘amukasmiṁ nāma gāme vā nigame vā itthī vā puriso vā dukkhito vā kālaṅkato vā’ti, api ca kho sāmaṁ passati itthiṁ vā purisaṁ vā dukkhitaṁ vā kālaṅkataṁ vā.


pli: Seyyathāpi so, bhikkhave, bhadro assājānīyo lomavedhaviddho saṁvijjati saṁvegaṁ āpajjati;


pli: Ayaṁ, bhikkhave, dutiyo bhadro purisājānīyo santo saṁvijjamāno lokasmiṁ.


pli: ‘amukasmiṁ nāma gāme vā nigame vā itthī vā puriso vā dukkhito vā kālaṅkato vā’ti, nāpi sāmaṁ passati itthiṁ vā purisaṁ vā dukkhitaṁ vā kālaṅkataṁ vā, api ca khvassa ñāti vā sālohito vā dukkhito vā hoti kālaṅkato vā.


pli: Seyyathāpi so, bhikkhave, bhadro assājānīyo cammavedhaviddho saṁvijjati saṁvegaṁ āpajjati;


pli: Ayaṁ, bhikkhave, tatiyo bhadro purisājānīyo santo saṁvijjamāno lokasmiṁ.


pli: ‘amukasmiṁ nāma gāme vā nigame vā itthī vā puriso vā dukkhito vā kālaṅkato vā’ti, nāpi sāmaṁ passati itthiṁ vā purisaṁ vā dukkhitaṁ vā kālaṅkataṁ vā, nāpissa ñāti vā sālohito vā dukkhito vā hoti kālaṅkato vā, api ca kho sāmaññeva phuṭṭho hoti sārīrikāhi vedanāhi dukkhāhi tibbāhi kharāhi kaṭukāhi asātāhi amanāpāhi pāṇaharāhi.


pli: Seyyathāpi so, bhikkhave, bhadro assājānīyo aṭṭhivedhaviddho saṁvijjati saṁvegaṁ āpajjati;


pli: Ayaṁ, bhikkhave, catuttho bhadro purisājānīyo santo saṁvijjamāno lokasmiṁ.


pli: Ime kho, bhikkhave, cattāro bhadrā purisājānīyā santo saṁvijjamānā lokasmin”ti.


pli: Tatiyaṁ.


title_pli: Aṅguttara Nikāya 4.114 12. Kesivagga

pli: Aṅguttara Nikāya 4.114


pli: 12. Kesivagga


pli: Nāgasutta


pli: “Catūhi, bhikkhave, aṅgehi samannāgato rañño nāgo rājāraho hoti rājabhoggo, rañño aṅganteva saṅkhaṁ gacchati.


pli: Katamehi catūhi?


pli: Idha, bhikkhave, rañño nāgo sotā ca hoti, hantā ca, khantā ca, gantā ca.


pli: Kathañca, bhikkhave, rañño nāgo sotā hoti?


pli: Idha, bhikkhave, rañño nāgo yamenaṁ hatthidammasārathi kāraṇaṁ kāreti—


pli: yadi vā katapubbaṁ yadi vā akatapubbaṁ—


pli: taṁ aṭṭhiṁ katvā manasi katvā sabbacetasā samannāharitvā ohitasoto suṇāti.


pli: Evaṁ kho, bhikkhave, rañño nāgo sotā hoti.


pli: Kathañca, bhikkhave, rañño nāgo hantā hoti?


pli: Idha, bhikkhave, rañño nāgo saṅgāmagato hatthimpi hanati, hatthāruhampi hanati, assampi hanati, assāruhampi hanati, rathampi hanati, rathikampi hanati, pattikampi hanati.


pli: Evaṁ kho, bhikkhave, rañño nāgo hantā hoti.


pli: Kathañca, bhikkhave, rañño nāgo khantā hoti?


pli: Idha bhikkhave, rañño nāgo saṅgāmagato khamo hoti sattippahārānaṁ asippahārānaṁ usuppahārānaṁ pharasuppahārānaṁ bheripaṇavasaṅkhatiṇavaninnādasaddānaṁ.


pli: Evaṁ kho, bhikkhave, rañño nāgo khantā hoti.


pli: Kathañca, bhikkhave, rañño nāgo gantā hoti?


pli: Idha, bhikkhave, rañño nāgo yamenaṁ hatthidammasārathi disaṁ peseti—


pli: yadi vā gatapubbaṁ yadi vā agatapubbaṁ—


pli: taṁ khippameva gantā hoti.


pli: Evaṁ kho, bhikkhave, rañño nāgo gantā hoti.


pli: Imehi kho, bhikkhave, catūhi aṅgehi samannāgato rañño nāgo rājāraho hoti rājabhoggo, rañño aṅganteva saṅkhaṁ gacchati.


pli: Evamevaṁ kho, bhikkhave, catūhi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassa.


pli: Katamehi catūhi?


pli: Idha, bhikkhave, bhikkhu sotā ca hoti, hantā ca, khantā ca, gantā ca.


pli: Kathañca, bhikkhave, bhikkhu sotā hoti?


pli: Idha, bhikkhave, bhikkhu tathāgatappavedite dhammavinaye desiyamāne aṭṭhiṁ katvā manasi katvā sabbacetasā samannāharitvā ohitasoto dhammaṁ suṇāti.


pli: Evaṁ kho, bhikkhave, bhikkhu sotā hoti.


pli: Kathañca, bhikkhave, bhikkhu hantā hoti?


pli: Idha, bhikkhave, bhikkhu uppannaṁ kāmavitakkaṁ nādhivāseti pajahati vinodeti hanati byantīkaroti anabhāvaṁ gameti, uppannaṁ byāpādavitakkaṁ …pe… uppannaṁ vihiṁsāvitakkaṁ …pe… uppannuppanne pāpake akusale dhamme nādhivāseti pajahati vinodeti hanati byantīkaroti anabhāvaṁ gameti.


pli: Evaṁ kho, bhikkhave, bhikkhu hantā hoti.


pli: Kathañca, bhikkhave, bhikkhu khantā hoti?


pli: Idha, bhikkhave, bhikkhu khamo hoti sītassa uṇhassa jighacchāya pipāsāya, ḍaṁsamakasavātātapasarīsapasamphassānaṁ duruttānaṁ durāgatānaṁ vacanapathānaṁ uppannānaṁ sārīrikānaṁ vedanānaṁ dukkhānaṁ tibbānaṁ kharānaṁ kaṭukānaṁ asātānaṁ amanāpānaṁ pāṇaharānaṁ adhivāsakajātiko hoti.


pli: Evaṁ kho, bhikkhave, bhikkhu khantā hoti.


pli: Kathañca, bhikkhave, bhikkhu gantā hoti?


pli: Idha, bhikkhave, bhikkhu yāyaṁ disā agatapubbā iminā dīghena addhunā yadidaṁ sabbasaṅkhārasamatho sabbūpadhipaṭinissaggo taṇhākkhayo virāgo nirodho nibbānaṁ, taṁ khippaññeva gantā hoti.


pli: Evaṁ kho, bhikkhave, bhikkhu gantā hoti.


pli: Imehi kho, bhikkhave, catūhi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassā”ti.


pli: Catutthaṁ.


title_pli: Aṅguttara Nikāya 4.115 12. Kesivagga

pli: Aṅguttara Nikāya 4.115


pli: 12. Kesivagga


pli: Ṭhānasutta


pli: “Cattārimāni, bhikkhave, ṭhānāni.


pli: Katamāni cattāri?


pli: Atthi, bhikkhave, ṭhānaṁ amanāpaṁ kātuṁ;


pli: tañca kayiramānaṁ anatthāya saṁvattati.


pli: tañca kayiramānaṁ atthāya saṁvattati.


pli: Atthi, bhikkhave, ṭhānaṁ manāpaṁ kātuṁ;


pli: Tatra, bhikkhave, yamidaṁ ṭhānaṁ amanāpaṁ kātuṁ;


pli: tañca kayiramānaṁ anatthāya saṁvattati—


pli: idaṁ, bhikkhave, ṭhānaṁ ubhayeneva na kattabbaṁ maññati.


pli: Yampidaṁ ṭhānaṁ amanāpaṁ kātuṁ;


pli: imināpi naṁ na kattabbaṁ maññati.


pli: Yampidaṁ ṭhānaṁ kayiramānaṁ anatthāya saṁvattati;


pli: Idaṁ, bhikkhave, ṭhānaṁ ubhayeneva na kattabbaṁ maññati.


pli: tañca kayiramānaṁ atthāya saṁvattati—


pli: imasmiṁ, bhikkhave, ṭhāne bālo ca paṇḍito ca veditabbo purisathāme purisavīriye purisaparakkame.


pli: Na, bhikkhave, bālo iti paṭisañcikkhati:


pli: ‘kiñcāpi kho idaṁ ṭhānaṁ amanāpaṁ kātuṁ;


pli: atha carahidaṁ ṭhānaṁ kayiramānaṁ atthāya saṁvattatī’ti.


pli: So taṁ ṭhānaṁ na karoti.


pli: Tassa taṁ ṭhānaṁ akayiramānaṁ anatthāya saṁvattati.


pli: Paṇḍito ca kho, bhikkhave, iti paṭisañcikkhati:


pli: So taṁ ṭhānaṁ karoti.


pli: Tassa taṁ ṭhānaṁ kayiramānaṁ atthāya saṁvattati.


pli: Tatra, bhikkhave, yamidaṁ ṭhānaṁ manāpaṁ kātuṁ;


pli: tañca kayiramānaṁ anatthāya saṁvattati—


pli: imasmimpi, bhikkhave, ṭhāne bālo ca paṇḍito ca veditabbo purisathāme purisavīriye purisaparakkame.


pli: ‘kiñcāpi kho idaṁ ṭhānaṁ manāpaṁ kātuṁ;


pli: atha carahidaṁ ṭhānaṁ kayiramānaṁ anatthāya saṁvattatī’ti.


pli: Tassa taṁ ṭhānaṁ kayiramānaṁ anatthāya saṁvattati.


pli: Tassa taṁ ṭhānaṁ akayiramānaṁ atthāya saṁvattati.


pli: Tatra, bhikkhave, yamidaṁ ṭhānaṁ manāpaṁ kātuṁ, tañca kayiramānaṁ atthāya saṁvattati—


pli: idaṁ, bhikkhave, ṭhānaṁ ubhayeneva kattabbaṁ maññati.


pli: Yampidaṁ ṭhānaṁ manāpaṁ kātuṁ, imināpi naṁ kattabbaṁ maññati;


pli: yampidaṁ ṭhānaṁ kayiramānaṁ atthāya saṁvattati, imināpi naṁ kattabbaṁ maññati.


pli: Idaṁ, bhikkhave, ṭhānaṁ ubhayeneva kattabbaṁ maññati.


pli: Imāni kho, bhikkhave, cattāri ṭhānānī”ti.


pli: Pañcamaṁ.


title_pli: Aṅguttara Nikāya 4.116 12. Kesivagga

pli: Aṅguttara Nikāya 4.116


pli: 12. Kesivagga


pli: Appamādasutta


pli: “Catūhi, bhikkhave, ṭhānehi appamādo karaṇīyo.


pli: Katamehi catūhi?


pli: Kāyaduccaritaṁ, bhikkhave, pajahatha, kāyasucaritaṁ bhāvetha;


pli: tattha ca mā pamādattha.


pli: Vacīduccaritaṁ, bhikkhave, pajahatha, vacīsucaritaṁ bhāvetha;


pli: Manoduccaritaṁ, bhikkhave, pajahatha, manosucaritaṁ bhāvetha;


pli: Micchādiṭṭhiṁ, bhikkhave, pajahatha, sammādiṭṭhiṁ bhāvetha;


pli: Yato kho, bhikkhave, bhikkhuno kāyaduccaritaṁ pahīnaṁ hoti kāyasucaritaṁ bhāvitaṁ, vacīduccaritaṁ pahīnaṁ hoti vacīsucaritaṁ bhāvitaṁ, manoduccaritaṁ pahīnaṁ hoti manosucaritaṁ bhāvitaṁ, micchādiṭṭhi pahīnā hoti sammādiṭṭhi bhāvitā, so na bhāyati samparāyikassa maraṇassā”ti.


pli: Chaṭṭhaṁ.


title_pli: Aṅguttara Nikāya 4.117 12. Kesivagga

pli: Aṅguttara Nikāya 4.117


pli: Ārakkhasutta


pli: “Catūsu, bhikkhave, ṭhānesu attarūpena appamādo sati cetaso ārakkho karaṇīyo.


pli: Katamesu catūsu?


pli: ‘Mā me rajanīyesu dhammesu cittaṁ rajjī’ti attarūpena appamādo sati cetaso ārakkho karaṇīyo;


pli: ‘mā me dosanīyesu dhammesu cittaṁ dussī’ti attarūpena appamādo sati cetaso ārakkho karaṇīyo;


pli: ‘mā me mohanīyesu dhammesu cittaṁ muyhī’ti attarūpena appamādo sati cetaso ārakkho karaṇīyo;


pli: ‘mā me madanīyesu dhammesu cittaṁ majjī’ti attarūpena appamādo sati cetaso ārakkho karaṇīyo.


pli: Yato kho, bhikkhave, bhikkhuno rajanīyesu dhammesu cittaṁ na rajjati vītarāgattā, dosanīyesu dhammesu cittaṁ na dussati vītadosattā, mohanīyesu dhammesu cittaṁ na muyhati vītamohattā, madanīyesu dhammesu cittaṁ na majjati vītamadattā, so na chambhati na kampati na vedhati na santāsaṁ āpajjati, na ca pana samaṇavacanahetupi gacchatī”ti.


pli: Sattamaṁ.


title_pli: Aṅguttara Nikāya 4.118 12. Kesivagga

pli: Aṅguttara Nikāya 4.118


pli: 12. Kesivagga


pli: Saṁvejanīyasutta


pli: “Cattārimāni, bhikkhave, saddhassa kulaputtassa dassanīyāni saṁvejanīyāni ṭhānāni.


pli: Katamāni cattāri?


pli: ‘Idha tathāgato jāto’ti, bhikkhave, saddhassa kulaputtassa dassanīyaṁ saṁvejanīyaṁ ṭhānaṁ.


pli: ‘Idha tathāgato anuttaraṁ sammāsambodhiṁ abhisambuddho’ti, bhikkhave, saddhassa kulaputtassa dassanīyaṁ saṁvejanīyaṁ ṭhānaṁ.


pli: ‘Idha tathāgato anuttaraṁ dhammacakkaṁ pavattesī’ti, bhikkhave, saddhassa kulaputtassa dassanīyaṁ saṁvejanīyaṁ ṭhānaṁ.


pli: ‘Idha tathāgato anupādisesāya nibbānadhātuyā parinibbuto’ti, bhikkhave, saddhassa kulaputtassa dassanīyaṁ saṁvejanīyaṁ ṭhānaṁ.


pli: Imāni kho, bhikkhave, cattāri saddhassa kulaputtassa dassanīyāni saṁvejanīyāni ṭhānānī”ti.


pli: Aṭṭhamaṁ.


title_pli: Aṅguttara Nikāya 4.119 12. Kesivagga

pli: Aṅguttara Nikāya 4.119


pli: Paṭhamabhayasutta


pli: “Cattārimāni, bhikkhave, bhayāni.


pli: Jātibhayaṁ, jarābhayaṁ, byādhibhayaṁ, maraṇabhayaṁ—


pli: Imāni kho, bhikkhave, cattāri bhayānī”ti.


pli: Navamaṁ.


title_pli: Aṅguttara Nikāya 4.12 2. Caravagga

pli: Aṅguttara Nikāya 4.12


pli: 2. Caravagga


pli: Sīlasutta


pli: “Sampannasīlā, bhikkhave, viharatha sampannapātimokkhā, pātimokkhasaṁvarasaṁvutā viharatha ācāragocarasampannā, aṇumattesu vajjesu bhayadassāvino samādāya sikkhatha sikkhāpadesu.


pli: Sampannasīlānaṁ vo, bhikkhave, viharataṁ sampannapātimokkhānaṁ pātimokkhasaṁvarasaṁvutānaṁ viharataṁ ācāragocarasampannānaṁ aṇumattesu vajjesu bhayadassāvīnaṁ samādāya sikkhataṁ sikkhāpadesu, kimassa uttari karaṇīyaṁ?


pli: Carato cepi, bhikkhave, bhikkhuno abhijjhābyāpādo vigato hoti, thinamiddhaṁ … uddhaccakukkuccaṁ … vicikicchā pahīnā hoti, āraddhaṁ hoti vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggaṁ, carampi, bhikkhave, bhikkhu evaṁbhūto ‘ātāpī ottāpī satataṁ samitaṁ āraddhavīriyo pahitatto’ti vuccati.


pli: Ṭhitassa cepi, bhikkhave, bhikkhuno abhijjhābyāpādo vigato hoti, thinamiddhaṁ … uddhaccakukkuccaṁ … vicikicchā pahīnā hoti, āraddhaṁ hoti vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggaṁ, ṭhitopi, bhikkhave, bhikkhu evaṁbhūto ‘ātāpī ottāpī satataṁ samitaṁ āraddhavīriyo pahitatto’ti vuccati.


pli: Nisinnassa cepi, bhikkhave, bhikkhuno abhijjhābyāpādo vigato hoti, thinamiddhaṁ … uddhaccakukkuccaṁ … vicikicchā pahīnā hoti, āraddhaṁ hoti vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggaṁ, nisinnopi, bhikkhave, bhikkhu evaṁbhūto ‘ātāpī ottāpī satataṁ samitaṁ āraddhavīriyo pahitatto’ti vuccati.


pli: Sayānassa cepi, bhikkhave, bhikkhuno jāgarassa abhijjhābyāpādo vigato hoti, thinamiddhaṁ … uddhaccakukkuccaṁ … vicikicchā pahīnā hoti, āraddhaṁ hoti vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggaṁ, sayānopi, bhikkhave, bhikkhu jāgaro evaṁbhūto ‘ātāpī ottāpī satataṁ samitaṁ āraddhavīriyo pahitatto’ti vuccatīti.


pli: Yataṁ care yataṁ tiṭṭhe,


pli: Yataṁ acche yataṁ saye;


pli: Yataṁ samiñjaye bhikkhu,


pli: Yatamenaṁ pasāraye.


pli: Uddhaṁ tiriyaṁ apācīnaṁ,


pli: yāvatājagatogati;


pli: Samavekkhitā ca dhammānaṁ,


pli: khandhānaṁ udayabbayaṁ.


pli: Cetosamathasāmīciṁ,


pli: sikkhamānaṁ sadā sataṁ;


pli: Satataṁ pahitattoti,


pli: āhu bhikkhuṁ tathāvidhan”ti.


pli: Dutiyaṁ.


title_pli: Aṅguttara Nikāya 4.120 12. Kesivagga

pli: Aṅguttara Nikāya 4.120


pli: 12. Kesivagga


pli: Dutiyabhayasutta


pli: “Cattārimāni, bhikkhave, bhayāni.


pli: Katamāni cattāri?


pli: Aggibhayaṁ, udakabhayaṁ, rājabhayaṁ, corabhayaṁ—


pli: Imāni kho, bhikkhave, cattāri bhayānī”ti.


pli: Dasamaṁ.


pli: Kesivaggo dutiyo.


pli: Tassuddānaṁ


pli: Kesi javo patodo ca,


pli: Nāgo ṭhānena pañcamaṁ;


pli: Appamādo ca ārakkho,


pli: Saṁvejanīyañca dve bhayāti.


title_pli: Aṅguttara Nikāya 4.121 13. Bhayavagga

pli: Aṅguttara Nikāya 4.121


pli: 13. Bhayavagga


pli: Attānuvādasutta


pli: Attānuvādabhayaṁ, parānuvādabhayaṁ, daṇḍabhayaṁ, duggatibhayaṁ.


pli: Katamañca, bhikkhave, attānuvādabhayaṁ?


pli: Idha, bhikkhave, ekacco iti paṭisañcikkhati:


pli: ‘ahañceva kho pana kāyena duccaritaṁ careyyaṁ, vācāya duccaritaṁ careyyaṁ, manasā duccaritaṁ careyyaṁ, kiñca taṁ yaṁ maṁ attā sīlato na upavadeyyā’ti.


pli: So attānuvādabhayassa bhīto kāyaduccaritaṁ pahāya kāyasucaritaṁ bhāveti, vacīduccaritaṁ pahāya vacīsucaritaṁ bhāveti, manoduccaritaṁ pahāya manosucaritaṁ bhāveti, suddhaṁ attānaṁ pariharati.


pli: Idaṁ vuccati, bhikkhave, attānuvādabhayaṁ.


pli: Katamañca, bhikkhave, parānuvādabhayaṁ?


pli: ‘ahañceva kho pana kāyena duccaritaṁ careyyaṁ, vācāya duccaritaṁ careyyaṁ, manasā duccaritaṁ careyyaṁ, kiñca taṁ yaṁ maṁ pare sīlato na upavadeyyun’ti.


pli: So parānuvādabhayassa bhīto kāyaduccaritaṁ pahāya kāyasucaritaṁ bhāveti, vacīduccaritaṁ pahāya vacīsucaritaṁ bhāveti, manoduccaritaṁ pahāya manosucaritaṁ bhāveti, suddhaṁ attānaṁ pariharati.


pli: Idaṁ vuccati, bhikkhave, parānuvādabhayaṁ.


pli: Katamañca, bhikkhave, daṇḍabhayaṁ?


pli: Idha, bhikkhave, ekacco passati coraṁ āgucāriṁ, rājāno gahetvā vividhā kammakāraṇā kārente,


pli: kasāhipi tāḷente, vettehipi tāḷente, addhadaṇḍakehipi tāḷente, hatthampi chindante, pādampi chindante, hatthapādampi chindante, kaṇṇampi chindante, nāsampi chindante, kaṇṇanāsampi chindante, bilaṅgathālikampi karonte, saṅkhamuṇḍikampi karonte, rāhumukhampi karonte, jotimālikampi karonte, hatthapajjotikampi karonte, erakavattikampi karonte, cīrakavāsikampi karonte, eṇeyyakampi karonte, balisamaṁsikampi karonte, kahāpaṇakampi karonte, khārāpatacchikampi karonte, palighaparivattikampi karonte, palālapīṭhakampi karonte, tattenapi telena osiñcante, sunakhehipi khādāpente, jīvantampi sūle uttāsente, asināpi sīsaṁ chindante.


pli: Tassa evaṁ hoti:


pli: ‘yathārūpānaṁ kho pāpakānaṁ kammānaṁ hetu coraṁ āgucāriṁ rājāno gahetvā vividhā kammakāraṇā kārenti, kasāhipi tāḷenti …pe… asināpi sīsaṁ chindanti, ahañceva kho pana evarūpaṁ pāpakammaṁ kareyyaṁ, mampi rājāno gahetvā evarūpā vividhā kammakāraṇā kāreyyuṁ, kasāhipi tāḷeyyuṁ, vettehipi tāḷeyyuṁ, addhadaṇḍakehipi tāḷeyyuṁ, hatthampi chindeyyuṁ, pādampi chindeyyuṁ, hatthapādampi chindeyyuṁ, kaṇṇampi chindeyyuṁ, nāsampi chindeyyuṁ, kaṇṇanāsampi chindeyyuṁ, bilaṅgathālikampi kareyyuṁ, saṅkhamuṇḍikampi kareyyuṁ;


pli: rāhumukhampi kareyyuṁ, jotimālikampi kareyyuṁ, hatthapajjotikampi kareyyuṁ, erakavattikampi kareyyuṁ, cīrakavāsikampi kareyyuṁ, eṇeyyakampi kareyyuṁ, balisamaṁsikampi kareyyuṁ, kahāpaṇakampi kareyyuṁ, khārāpatacchikampi kareyyuṁ, palighaparivattikampi kareyyuṁ, palālapīṭhakampi kareyyuṁ, tattenapi telena osiñceyyuṁ, sunakhehipi khādāpeyyuṁ, jīvantampi sūle uttāseyyuṁ, asināpi sīsaṁ chindeyyun’ti.


pli: So daṇḍabhayassa bhīto na paresaṁ pābhataṁ vilumpanto carati.


pli: Kāyaduccaritaṁ pahāya …pe… suddhaṁ attānaṁ pariharati.


pli: Idaṁ vuccati, bhikkhave, daṇḍabhayaṁ.


pli: Katamañca, bhikkhave, duggatibhayaṁ?


pli: Idha, bhikkhave, ekacco iti paṭisañcikkhati:


pli: ‘kāyaduccaritassa kho pāpako vipāko abhisamparāyaṁ, vacīduccaritassa pāpako vipāko abhisamparāyaṁ, manoduccaritassa pāpako vipāko abhisamparāyaṁ.


pli: Ahañceva kho pana kāyena duccaritaṁ careyyaṁ, vācāya duccaritaṁ careyyaṁ, manasā duccaritaṁ careyyaṁ, kiñca taṁ yāhaṁ na kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjeyyan’ti.


pli: So duggatibhayassa bhīto kāyaduccaritaṁ pahāya kāyasucaritaṁ bhāveti, vacīduccaritaṁ pahāya vacīsucaritaṁ bhāveti, manoduccaritaṁ pahāya manosucaritaṁ bhāveti, suddhaṁ attānaṁ pariharati.


pli: Idaṁ vuccati, bhikkhave, duggatibhayaṁ.


pli: Imāni kho, bhikkhave, cattāri bhayānī”ti.


pli: Paṭhamaṁ.


title_pli: Aṅguttara Nikāya 4.122 13. Bhayavagga

pli: Aṅguttara Nikāya 4.122


pli: 13. Bhayavagga


pli: Ūmibhayasutta


pli: “Cattārimāni, bhikkhave, bhayāni udakorohantassa pāṭikaṅkhitabbāni.


pli: Katamāni cattāri?


pli: Ūmibhayaṁ, kumbhīlabhayaṁ, āvaṭṭabhayaṁ, susukābhayaṁ—


pli: Imāni kho, bhikkhave, cattāri bhayāni udakorohantassa pāṭikaṅkhitabbāni.


pli: Evamevaṁ kho, bhikkhave, cattāri bhayāni idhekaccassa kulaputtassa imasmiṁ dhammavinaye agārasmā anagāriyaṁ pabbajitassa pāṭikaṅkhitabbāni.


pli: Ūmibhayaṁ, kumbhīlabhayaṁ, āvaṭṭabhayaṁ, susukābhayaṁ.


pli: Katamañca, bhikkhave, ūmibhayaṁ?


pli: Idha, bhikkhave, ekacco kulaputto saddhā agārasmā anagāriyaṁ pabbajito hoti:


pli: ‘otiṇṇomhi jātiyā jarāya maraṇena sokehi paridevehi dukkhehi domanassehi upāyāsehi, dukkhotiṇṇo dukkhapareto;


pli: appeva nāma imassa kevalassa dukkhakkhandhassa antakiriyā paññāyethā’ti.


pli: Tamenaṁ tathā pabbajitaṁ samānaṁ sabrahmacārino ovadanti anusāsanti:


pli: ‘evaṁ te abhikkamitabbaṁ, evaṁ te paṭikkamitabbaṁ, evaṁ te āloketabbaṁ, evaṁ te viloketabbaṁ, evaṁ te samiñjitabbaṁ, evaṁ te pasāritabbaṁ, evaṁ te saṅghāṭipattacīvaraṁ dhāretabban’ti.


pli: Tassa evaṁ hoti:


pli: ‘mayaṁ kho pubbe agāriyabhūtā samānā aññe ovadāmapi anusāsāmapi.


pli: Ime panamhākaṁ puttamattā maññe nattamattā maññe ovaditabbaṁ anusāsitabbaṁ maññantī’ti.


pli: So kupito anattamano sikkhaṁ paccakkhāya hīnāyāvattati.


pli: Ayaṁ vuccati, bhikkhave, bhikkhu ūmibhayassa bhīto sikkhaṁ paccakkhāya hīnāyāvatto.


pli: Ūmibhayanti kho, bhikkhave, kodhūpāyāsassetaṁ adhivacanaṁ.


pli: Idaṁ vuccati, bhikkhave, ūmibhayaṁ.


pli: Katamañca, bhikkhave, kumbhīlabhayaṁ?


pli: ‘idaṁ te khāditabbaṁ, idaṁ te na khāditabbaṁ, idaṁ te bhuñjitabbaṁ, idaṁ te na bhuñjitabbaṁ, idaṁ te sāyitabbaṁ, idaṁ te na sāyitabbaṁ, idaṁ te pātabbaṁ, idaṁ te na pātabbaṁ, kappiyaṁ te khāditabbaṁ, akappiyaṁ te na khāditabbaṁ, kappiyaṁ te bhuñjitabbaṁ, akappiyaṁ te na bhuñjitabbaṁ, kappiyaṁ te sāyitabbaṁ, akappiyaṁ te na sāyitabbaṁ, kappiyaṁ te pātabbaṁ, akappiyaṁ te na pātabbaṁ, kāle te khāditabbaṁ, vikāle te na khāditabbaṁ, kāle te bhuñjitabbaṁ, vikāle te na bhuñjitabbaṁ, kāle te sāyitabbaṁ, vikāle te na sāyitabbaṁ, kāle te pātabbaṁ, vikāle te na pātabban’ti.


pli: ‘mayaṁ kho pubbe agāriyabhūtā samānā yaṁ icchāma taṁ khādāma, yaṁ na icchāma na taṁ khādāma;


pli: yaṁ icchāma taṁ bhuñjāma, yaṁ na icchāma na taṁ bhuñjāma;


pli: yaṁ icchāma taṁ sāyāma, yaṁ na icchāma na taṁ sāyāma;


pli: yaṁ icchāma taṁ pivāma, yaṁ na icchāma na taṁ pivāma;


pli: kappiyampi khādāma akappiyampi khādāma kappiyampi bhuñjāma akappiyampi bhuñjāma kappiyampi sāyāma akappiyampi sāyāma kappiyampi pivāma akappiyampi pivāma, kālepi khādāma vikālepi khādāma kālepi bhuñjāma vikālepi bhuñjāma kālepi sāyāma vikālepi sāyāma kālepi pivāma vikālepi pivāma;


pli: yampi no saddhā gahapatikā divā vikāle paṇītaṁ khādanīyaṁ vā bhojanīyaṁ vā denti, tatrapime mukhāvaraṇaṁ maññe karontī’ti.


pli: Ayaṁ vuccati, bhikkhave, bhikkhu kumbhīlabhayassa bhīto sikkhaṁ paccakkhāya hīnāyāvatto.


pli: Kumbhīlabhayanti kho, bhikkhave, odarikattassetaṁ adhivacanaṁ.


pli: Idaṁ vuccati, bhikkhave, kumbhīlabhayaṁ.


pli: Katamañca, bhikkhave, āvaṭṭabhayaṁ?


pli: Idha, bhikkhave, ekacco kulaputto saddhā agārasmā anagāriyaṁ pabbajito hoti:


pli: ‘otiṇṇomhi jātiyā jarāya maraṇena sokehi paridevehi, dukkhehi domanassehi upāyāsehi dukkhotiṇṇo dukkhapareto;


pli: appeva nāma imassa kevalassa dukkhakkhandhassa antakiriyā paññāyethā’ti.


pli: So evaṁ pabbajito samāno pubbaṇhasamayaṁ nivāsetvā pattacīvaramādāya gāmaṁ vā nigamaṁ vā piṇḍāya pavisati arakkhiteneva kāyena arakkhitāya vācāya arakkhitena cittena anupaṭṭhitāya satiyā asaṁvutehi indriyehi.


pli: So tattha passati gahapatiṁ vā gahapatiputtaṁ vā pañcahi kāmaguṇehi samappitaṁ samaṅgībhūtaṁ paricārayamānaṁ.


pli: Tassa evaṁ hoti:


pli: ‘mayaṁ kho pubbe agāriyabhūtā samānā pañcahi kāmaguṇehi samappitā samaṅgībhūtā paricārimhā;


pli: saṁvijjanti kho pana me kule bhogā.


pli: Sakkā bhoge ca bhuñjituṁ puññāni ca kātuṁ.


pli: Yannūnāhaṁ sikkhaṁ paccakkhāya hīnāyāvattitvā bhoge ca bhuñjeyyaṁ puññāni ca kareyyan’ti.


pli: So sikkhaṁ paccakkhāya hīnāyāvattati.


pli: Ayaṁ vuccati, bhikkhave, bhikkhu āvaṭṭabhayassa bhīto sikkhaṁ paccakkhāya hīnāyāvatto.


pli: Āvaṭṭabhayanti kho, bhikkhave, pañcannetaṁ kāmaguṇānaṁ adhivacanaṁ.


pli: Idaṁ vuccati, bhikkhave, āvaṭṭabhayaṁ.


pli: Katamañca, bhikkhave, susukābhayaṁ?


pli: ‘otiṇṇomhi jātiyā jarāya maraṇena sokehi paridevehi dukkhehi domanassehi upāyāsehi, dukkhotiṇṇo dukkhapareto;


pli: So tattha passati mātugāmaṁ dunnivatthaṁ vā duppārutaṁ vā.


pli: Tassa mātugāmaṁ disvā dunnivatthaṁ vā duppārutaṁ vā rāgo cittaṁ anuddhaṁseti.


pli: So rāgānuddhaṁsitena cittena sikkhaṁ paccakkhāya hīnāyāvattati.


pli: Ayaṁ vuccati, bhikkhave, bhikkhu susukābhayassa bhīto sikkhaṁ paccakkhāya hīnāyāvatto.


pli: Susukābhayanti kho, bhikkhave, mātugāmassetaṁ adhivacanaṁ.


pli: Idaṁ vuccati, bhikkhave, susukābhayaṁ.


pli: Imāni kho, bhikkhave, cattāri bhayāni idhekaccassa kulaputtassa imasmiṁ dhammavinaye agārasmā anagāriyaṁ pabbajitassa pāṭikaṅkhitabbānī”ti.


pli: Dutiyaṁ.


title_pli: Aṅguttara Nikāya 4.123 13. Bhayavagga

pli: Aṅguttara Nikāya 4.123


pli: 13. Bhayavagga


pli: Paṭhamanānākaraṇasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Idha, bhikkhave, ekacco puggalo vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati.


pli: So tadassādeti, taṁ nikāmeti, tena ca vittiṁ āpajjati.


pli: Tattha ṭhito tadadhimutto tabbahulavihārī aparihīno kālaṁ kurumāno brahmakāyikānaṁ devānaṁ sahabyataṁ upapajjati.


pli: Brahmakāyikānaṁ, bhikkhave, devānaṁ kappo āyuppamāṇaṁ.


pli: Tattha puthujjano yāvatāyukaṁ ṭhatvā yāvatakaṁ tesaṁ devānaṁ āyuppamāṇaṁ taṁ sabbaṁ khepetvā nirayampi gacchati tiracchānayonimpi gacchati pettivisayampi gacchati.


pli: Bhagavato pana sāvako tattha yāvatāyukaṁ ṭhatvā yāvatakaṁ tesaṁ devānaṁ āyuppamāṇaṁ taṁ sabbaṁ khepetvā tasmiṁyeva bhave parinibbāyati.


pli: Ayaṁ kho, bhikkhave, viseso ayaṁ adhippayāso idaṁ nānākaraṇaṁ sutavato ariyasāvakassa assutavatā puthujjanena, yadidaṁ gatiyā upapattiyā sati.


pli: Puna caparaṁ, bhikkhave, idhekacco puggalo vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ upasampajja viharati.


pli: Tattha ṭhito tadadhimutto tabbahulavihārī aparihīno kālaṁ kurumāno ābhassarānaṁ devānaṁ sahabyataṁ upapajjati.


pli: Ābhassarānaṁ, bhikkhave, devānaṁ dve kappā āyuppamāṇaṁ.


pli: Puna caparaṁ, bhikkhave, idhekacco puggalo pītiyā ca virāgā upekkhako ca viharati sato ca sampajāno sukhañca kāyena paṭisaṁvedeti yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja viharati.


pli: Tattha ṭhito tadadhimutto tabbahulavihārī aparihīno, kālaṁ kurumāno subhakiṇhānaṁ devānaṁ sahabyataṁ upapajjati.


pli: Subhakiṇhānaṁ, bhikkhave, devānaṁ cattāro kappā āyuppamāṇaṁ.


pli: Puna caparaṁ, bhikkhave, idhekacco puggalo sukhassa ca pahānā dukkhassa ca pahānā pubbeva somanassadomanassānaṁ atthaṅgamā adukkhamasukhaṁ upekkhāsatipārisuddhiṁ catutthaṁ jhānaṁ upasampajja viharati.


pli: Tattha ṭhito tadadhimutto tabbahulavihārī aparihīno kālaṁ kurumāno vehapphalānaṁ devānaṁ sahabyataṁ upapajjati.


pli: Vehapphalānaṁ, bhikkhave, devānaṁ pañca kappasatāni āyuppamāṇaṁ.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Tatiyaṁ.


title_pli: Aṅguttara Nikāya 4.124 13. Bhayavagga

pli: Aṅguttara Nikāya 4.124


pli: 13. Bhayavagga


pli: Dutiyanānākaraṇasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Idha, bhikkhave, ekacco puggalo vivicceva kāmehi …pe… paṭhamaṁ jhānaṁ upasampajja viharati.


pli: So yadeva tattha hoti rūpagataṁ vedanāgataṁ saññāgataṁ saṅkhāragataṁ viññāṇagataṁ, te dhamme aniccato dukkhato rogato gaṇḍato sallato aghato ābādhato parato palokato suññato anattato samanupassati.


pli: So kāyassa bhedā paraṁ maraṇā suddhāvāsānaṁ devānaṁ sahabyataṁ upapajjati.


pli: Ayaṁ, bhikkhave, upapatti asādhāraṇā puthujjanehi.


pli: Puna caparaṁ, bhikkhave, idhekacco puggalo vitakkavicārānaṁ vūpasamā …pe… dutiyaṁ jhānaṁ …pe… tatiyaṁ jhānaṁ …pe… catutthaṁ jhānaṁ upasampajja viharati.


pli: Catutthaṁ.


title_pli: Aṅguttara Nikāya 4.125 13. Bhayavagga

pli: Aṅguttara Nikāya 4.125


pli: Paṭhamamettāsutta


pli: Idha, bhikkhave, ekacco puggalo mettāsahagatena cetasā ekaṁ disaṁ pharitvā viharati, tathā dutiyaṁ tathā tatiyaṁ tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ mettāsahagatena cetasā vipulena mahaggatena appamāṇena averena abyāpajjena pharitvā viharati.


pli: So tadassādeti, taṁ nikāmeti, tena ca vittiṁ āpajjati.


pli: Tattha ṭhito tadadhimutto tabbahulavihārī aparihīno kālaṁ kurumāno brahmakāyikānaṁ devānaṁ sahabyataṁ upapajjati.


pli: Brahmakāyikānaṁ, bhikkhave, devānaṁ kappo āyuppamāṇaṁ.


pli: Tattha puthujjano yāvatāyukaṁ ṭhatvā yāvatakaṁ tesaṁ devānaṁ āyuppamāṇaṁ taṁ sabbaṁ khepetvā nirayampi gacchati tiracchānayonimpi gacchati pettivisayampi gacchati.


pli: Bhagavato pana sāvako tattha yāvatāyukaṁ ṭhatvā yāvatakaṁ tesaṁ devānaṁ āyuppamāṇaṁ taṁ sabbaṁ khepetvā tasmiṁyeva bhave parinibbāyati.


pli: Ayaṁ kho, bhikkhave, viseso ayaṁ adhippayāso idaṁ nānākaraṇaṁ sutavato ariyasāvakassa assutavatā puthujjanena, yadidaṁ gatiyā upapattiyā sati.


pli: Puna caparaṁ, bhikkhave, idhekacco puggalo karuṇāsahagatena cetasā …pe…


pli: muditāsahagatena cetasā …pe…


pli: upekkhāsahagatena cetasā ekaṁ disaṁ pharitvā viharati, tathā dutiyaṁ tathā tatiyaṁ tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ upekkhāsahagatena cetasā vipulena mahaggatena appamāṇena averena abyāpajjena pharitvā viharati.


pli: Tattha ṭhito tadadhimutto tabbahulavihārī aparihīno kālaṁ kurumāno ābhassarānaṁ devānaṁ sahabyataṁ upapajjati.


pli: Ābhassarānaṁ, bhikkhave, devānaṁ dve kappā āyuppamāṇaṁ …pe… subhakiṇhānaṁ devānaṁ sahabyataṁ upapajjati.


pli: Subhakiṇhānaṁ, bhikkhave, devānaṁ cattāro kappā āyuppamāṇaṁ …pe… vehapphalānaṁ devānaṁ sahabyataṁ upapajjati.


pli: Vehapphalānaṁ, bhikkhave, devānaṁ pañca kappasatāni āyuppamāṇaṁ.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Pañcamaṁ.


title_pli: Aṅguttara Nikāya 4.126 13. Bhayavagga

pli: Aṅguttara Nikāya 4.126


pli: 13. Bhayavagga


pli: Dutiyamettāsutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Idha, bhikkhave, ekacco puggalo mettāsahagatena cetasā ekaṁ disaṁ pharitvā viharati, tathā dutiyaṁ tathā tatiyaṁ tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ mettāsahagatena cetasā vipulena mahaggatena appamāṇena averena abyāpajjena pharitvā viharati.


pli: So yadeva tattha hoti rūpagataṁ vedanāgataṁ saññāgataṁ saṅkhāragataṁ viññāṇagataṁ te dhamme aniccato dukkhato rogato gaṇḍato sallato aghato ābādhato parato palokato suññato anattato samanupassati.


pli: So kāyassa bhedā paraṁ maraṇā suddhāvāsānaṁ devānaṁ sahabyataṁ upapajjati.


pli: Ayaṁ, bhikkhave, upapatti asādhāraṇā puthujjanehi.


pli: Puna caparaṁ, bhikkhave, idhekacco puggalo karuṇā …pe…


pli: muditā …pe…


pli: upekkhāsahagatena cetasā ekaṁ disaṁ pharitvā viharati, tathā dutiyaṁ tathā tatiyaṁ tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ upekkhāsahagatena cetasā vipulena mahaggatena appamāṇena averena abyāpajjena pharitvā viharati.


pli: Ime kho, bhikkhave, cattāro puggalā santo saṁvijjamānā lokasminti.


pli: Chaṭṭhaṁ.


title_pli: Aṅguttara Nikāya 4.127 13. Bhayavagga

pli: Aṅguttara Nikāya 4.127


pli: Paṭhamatathāgataacchariyasutta


pli: “Tathāgatassa, bhikkhave, arahato sammāsambuddhassa pātubhāvā cattāro acchariyā abbhutā dhammā pātubhavanti.


pli: Yadā, bhikkhave, bodhisatto tusitā kāyā cavitvā sato sampajāno mātukucchiṁ okkamati, atha sadevake loke samārake sabrahmake sassamaṇabrāhmaṇiyā pajāya sadevamanussāya appamāṇo uḷāro obhāso pātubhavati atikkammeva devānaṁ devānubhāvaṁ.


pli: Yāpi tā lokantarikā aghā asaṁvutā andhakārā andhakāratimisā yatthapimesaṁ candimasūriyānaṁ evaṁmahiddhikānaṁ evaṁmahānubhāvānaṁ ābhā nānubhonti, tatthapi appamāṇo uḷāro obhāso pātubhavati atikkammeva devānaṁ devānubhāvaṁ.


pli: Yepi tattha sattā upapannā tepi tenobhāsena aññamaññaṁ sañjānanti:


pli: ‘aññepi kira, bho, santi sattā idhūpapannā’ti.


pli: Tathāgatassa, bhikkhave, arahato sammāsambuddhassa pātubhāvā ayaṁ paṭhamo acchariyo abbhuto dhammo pātubhavati.


pli: Puna caparaṁ, bhikkhave, yadā bodhisatto sato sampajāno mātukucchimhā nikkhamati, atha sadevake loke samārake sabrahmake sassamaṇabrāhmaṇiyā pajāya sadevamanussāya appamāṇo uḷāro obhāso pātubhavati atikkammeva devānaṁ devānubhāvaṁ.


pli: Tathāgatassa, bhikkhave, arahato sammāsambuddhassa pātubhāvā ayaṁ dutiyo acchariyo abbhuto dhammo pātubhavati.


pli: Puna caparaṁ, bhikkhave, yadā tathāgato anuttaraṁ sammāsambodhiṁ abhisambujjhati, atha sadevake loke samārake sabrahmake sassamaṇabrāhmaṇiyā pajāya sadevamanussāya appamāṇo uḷāro obhāso pātubhavati atikkammeva devānaṁ devānubhāvaṁ.


pli: Tathāgatassa, bhikkhave, arahato sammāsambuddhassa pātubhāvā ayaṁ tatiyo acchariyo abbhuto dhammo pātubhavati.


pli: Puna caparaṁ, bhikkhave, yadā tathāgato anuttaraṁ dhammacakkaṁ pavatteti, atha sadevake loke samārake sabrahmake sassamaṇabrāhmaṇiyā pajāya sadevamanussāya appamāṇo uḷāro obhāso pātubhavati atikkammeva devānaṁ devānubhāvaṁ.


pli: Tathāgatassa, bhikkhave, arahato sammāsambuddhassa pātubhāvā ayaṁ catuttho acchariyo abbhuto dhammo pātubhavati.


pli: Tathāgatassa, bhikkhave, arahato sammāsambuddhassa pātubhāvā ime cattāro acchariyā abbhutā dhammā pātubhavantī”ti.


pli: Sattamaṁ.


title_pli: Aṅguttara Nikāya 4.128 13. Bhayavagga

pli: Aṅguttara Nikāya 4.128


pli: 13. Bhayavagga


pli: Dutiyatathāgataacchariyasutta


pli: “Tathāgatassa, bhikkhave, arahato sammāsambuddhassa pātubhāvā cattāro acchariyā abbhutā dhammā pātubhavanti.


pli: Katame cattāro?


pli: Ālayārāmā, bhikkhave, pajā ālayaratā ālayasammuditā;


pli: sā tathāgatena anālaye dhamme desiyamāne sussūsati sotaṁ odahati aññā cittaṁ upaṭṭhapeti.


pli: Mānārāmā, bhikkhave, pajā mānaratā mānasammuditā.


pli: Sā tathāgatena mānavinaye dhamme desiyamāne sussūsati sotaṁ odahati aññā cittaṁ upaṭṭhapeti.


pli: Anupasamārāmā, bhikkhave, pajā anupasamaratā anupasamasammuditā.


pli: Sā tathāgatena opasamike dhamme desiyamāne sussūsati sotaṁ odahati aññā cittaṁ upaṭṭhapeti.


pli: Avijjāgatā, bhikkhave, pajā aṇḍabhūtā pariyonaddhā.


pli: Sā tathāgatena avijjāvinaye dhamme desiyamāne sussūsati sotaṁ odahati aññā cittaṁ upaṭṭhapeti.


pli: Aṭṭhamaṁ.


title_pli: Aṅguttara Nikāya 4.129 13. Bhayavagga

pli: Aṅguttara Nikāya 4.129


pli: Ānandaacchariyasutta


pli: “Cattārome, bhikkhave, acchariyā abbhutā dhammā ānande.


pli: Sace, bhikkhave, bhikkhuparisā ānandaṁ dassanāya upasaṅkamati, dassanenapi sā attamanā hoti.


pli: Tatra ce ānando dhammaṁ bhāsati, bhāsitenapi sā attamanā hoti.


pli: Atittāva, bhikkhave, bhikkhuparisā hoti, atha ānando tuṇhī bhavati.


pli: Sace, bhikkhave, bhikkhuniparisā ānandaṁ dassanāya upasaṅkamati, dassanenapi sā attamanā hoti.


pli: Tattha ce ānando dhammaṁ bhāsati, bhāsitenapi sā attamanā hoti.


pli: Atittāva, bhikkhave, bhikkhuniparisā hoti, atha ānando tuṇhī bhavati.


pli: Sace, bhikkhave, upāsakaparisā ānandaṁ dassanāya upasaṅkamati, dassanenapi sā attamanā hoti.


pli: Atittāva, bhikkhave, upāsakaparisā hoti, atha ānando tuṇhī bhavati.


pli: Sace, bhikkhave, upāsikāparisā ānandaṁ dassanāya upasaṅkamati, dassanenapi sā attamanā hoti.


pli: Atittāva, bhikkhave, upāsikāparisā hoti, atha ānando tuṇhī bhavati.


pli: Ime kho, bhikkhave, cattāro acchariyā abbhutā dhammā ānande”ti.


pli: Navamaṁ.


title_pli: Aṅguttara Nikāya 4.13 2. Caravagga

pli: Aṅguttara Nikāya 4.13


pli: 2. Caravagga


pli: Padhānasutta


pli: Katamāni cattāri?


pli: Idha, bhikkhave, bhikkhu anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati;


pli: uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati;


pli: anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati;


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Imāni kho, bhikkhave, cattāri sammappadhānānīti.


pli: Sammappadhānā māradheyyābhibhūtā,


pli: Te asitā jātimaraṇabhayassa pāragū;


pli: Te tusitā jetvā māraṁ savāhiniṁ te anejā,


pli: Sabbaṁ namucibalaṁ upātivattā te sukhitā”ti.


pli: Tatiyaṁ.


title_pli: Aṅguttara Nikāya 4.130 13. Bhayavagga

pli: Aṅguttara Nikāya 4.130


pli: 13. Bhayavagga


pli: Cakkavattiacchariyasutta


pli: “Cattārome, bhikkhave, acchariyā abbhutā dhammā raññe cakkavattimhi.


pli: Katame cattāro?


pli: Sace, bhikkhave, khattiyaparisā rājānaṁ cakkavattiṁ dassanāya upasaṅkamati, dassanenapi sā attamanā hoti.


pli: Tatra ce rājā cakkavattī bhāsati, bhāsitenapi sā attamanā hoti.


pli: Atittāva, bhikkhave, khattiyaparisā hoti, atha rājā cakkavattī tuṇhī bhavati.


pli: Sace, bhikkhave, brāhmaṇaparisā rājānaṁ cakkavattiṁ dassanāya upasaṅkamati, dassanenapi sā attamanā hoti.


pli: Atittāva, bhikkhave, brāhmaṇaparisā hoti, atha rājā cakkavattī tuṇhī bhavati.


pli: Sace, bhikkhave, gahapatiparisā rājānaṁ cakkavattiṁ dassanāya upasaṅkamati, dassanenapi sā attamanā hoti.


pli: Atittāva, bhikkhave, gahapatiparisā hoti, atha rājā cakkavattī tuṇhī bhavati.


pli: Sace, bhikkhave, samaṇaparisā rājānaṁ cakkavattiṁ dassanāya upasaṅkamati, dassanenapi sā attamanā hoti.


pli: Atittāva, bhikkhave, samaṇaparisā hoti, atha rājā cakkavattī tuṇhī bhavati.


pli: Ime kho, bhikkhave, cattāro acchariyā abbhutā dhammā raññe cakkavattimhi.


pli: Evamevaṁ kho, bhikkhave, cattāro acchariyā abbhutā dhammā ānande.


pli: Sace, bhikkhave, bhikkhuparisā ānandaṁ dassanāya upasaṅkamati, dassanenapi sā attamanā hoti.


pli: Tatra ce ānando dhammaṁ bhāsati, bhāsitenapi sā attamanā hoti.


pli: Atittāva, bhikkhave, bhikkhuparisā hoti, atha ānando tuṇhī bhavati.


pli: Sace, bhikkhave, bhikkhuniparisā …pe… sace, bhikkhave, upāsakaparisā …pe… sace, bhikkhave, upāsikāparisā ānandaṁ dassanāya upasaṅkamati, dassanenapi sā attamanā hoti.


pli: Atittāva, bhikkhave, upāsikāparisā hoti, atha ānando tuṇhī bhavati.


pli: Ime kho, bhikkhave, cattāro acchariyā abbhutā dhammā ānande”ti.


pli: Dasamaṁ.


pli: Bhayavaggo tatiyo.


pli: Tassuddānaṁ


pli: Attānuvādaūmi ca,


pli: dve ca nānā dve ca honti;


pli: Mettā dve ca acchariyā,


pli: aparā ca tathā duveti.


title_pli: Aṅguttara Nikāya 4.131 14. Puggalavagga

pli: Aṅguttara Nikāya 4.131


pli: 14. Puggalavagga


pli: Saṁyojanasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Idha, bhikkhave, ekaccassa puggalassa orambhāgiyāni saṁyojanāni appahīnāni honti, upapattipaṭilābhiyāni saṁyojanāni appahīnāni honti, bhavapaṭilābhiyāni saṁyojanāni appahīnāni honti.


pli: Idha pana, bhikkhave, ekaccassa puggalassa orambhāgiyāni saṁyojanāni pahīnāni honti, upapattipaṭilābhiyāni saṁyojanāni appahīnāni honti, bhavapaṭilābhiyāni saṁyojanāni appahīnāni honti.


pli: Idha pana, bhikkhave, ekaccassa puggalassa orambhāgiyāni saṁyojanāni pahīnāni honti, upapattipaṭilābhiyāni saṁyojanāni pahīnāni honti, bhavapaṭilābhiyāni saṁyojanāni appahīnāni honti.


pli: Idha pana, bhikkhave, ekaccassa puggalassa orambhāgiyāni saṁyojanāni pahīnāni honti, upapattipaṭilābhiyāni saṁyojanāni pahīnāni honti, bhavapaṭilābhiyāni saṁyojanāni pahīnāni honti.


pli: Katamassa, bhikkhave, puggalassa orambhāgiyāni saṁyojanāni appahīnāni, upapattipaṭilābhiyāni saṁyojanāni appahīnāni, bhavapaṭilābhiyāni saṁyojanāni appahīnāni?


pli: Sakadāgāmissa.


pli: Imassa kho, bhikkhave, puggalassa orambhāgiyāni saṁyojanāni appahīnāni, upapattipaṭilābhiyāni saṁyojanāni appahīnāni, bhavapaṭilābhiyāni saṁyojanāni appahīnāni.


pli: Katamassa, bhikkhave, puggalassa orambhāgiyāni saṁyojanāni pahīnāni, upapattipaṭilābhiyāni saṁyojanāni appahīnāni, bhavapaṭilābhiyāni saṁyojanāni appahīnāni?


pli: Uddhaṁsotassa akaniṭṭhagāmino.


pli: Imassa kho, bhikkhave, puggalassa orambhāgiyāni saṁyojanāni pahīnāni, upapattipaṭilābhiyāni saṁyojanāni appahīnāni, bhavapaṭilābhiyāni saṁyojanāni appahīnāni.


pli: Katamassa, bhikkhave, puggalassa orambhāgiyāni saṁyojanāni pahīnāni, upapattipaṭilābhiyāni saṁyojanāni pahīnāni, bhavapaṭilābhiyāni saṁyojanāni appahīnāni?


pli: Antarāparinibbāyissa.


pli: Imassa kho, bhikkhave, puggalassa orambhāgiyāni saṁyojanāni pahīnāni, upapattipaṭilābhiyāni saṁyojanāni pahīnāni, bhavapaṭilābhiyāni saṁyojanāni appahīnāni.


pli: Katamassa, bhikkhave, puggalassa orambhāgiyāni saṁyojanāni pahīnāni, upapattipaṭilābhiyāni saṁyojanāni pahīnāni, bhavapaṭilābhiyāni saṁyojanāni pahīnāni?


pli: Arahato.


pli: Imassa kho, bhikkhave, puggalassa orambhāgiyāni saṁyojanāni pahīnāni, upapattipaṭilābhiyāni saṁyojanāni pahīnāni, bhavapaṭilābhiyāni saṁyojanāni pahīnāni.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Paṭhamaṁ.


title_pli: Aṅguttara Nikāya 4.132 14. Puggalavagga

pli: Aṅguttara Nikāya 4.132


pli: 14. Puggalavagga


pli: Paṭibhānasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Yuttappaṭibhāno, no muttappaṭibhāno;


pli: muttappaṭibhāno, no yuttappaṭibhāno;


pli: yuttappaṭibhāno ca muttappaṭibhāno ca;


pli: neva yuttappaṭibhāno na muttappaṭibhāno—


pli: ime kho, bhikkhave, cattāro puggalā santo saṁvijjamānā lokasmin”ti.


pli: Dutiyaṁ.


title_pli: Aṅguttara Nikāya 4.133 14. Puggalavagga

pli: Aṅguttara Nikāya 4.133


pli: Ugghaṭitaññūsutta


pli: Ugghaṭitaññū, vipañcitaññū, neyyo, padaparamo—


pli: Tatiyaṁ.


title_pli: Aṅguttara Nikāya 4.134 14. Puggalavagga

pli: Aṅguttara Nikāya 4.134


pli: Uṭṭhānaphalasutta


pli: Uṭṭhānaphalūpajīvī na kammaphalūpajīvī,


pli: kammaphalūpajīvī na uṭṭhānaphalūpajīvī,


pli: uṭṭhānaphalūpajīvī ceva kammaphalūpajīvī ca,


pli: neva uṭṭhānaphalūpajīvī na kammaphalūpajīvī—


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Catutthaṁ.


title_pli: Aṅguttara Nikāya 4.135 14. Puggalavagga

pli: Aṅguttara Nikāya 4.135


pli: 14. Puggalavagga


pli: Sāvajjasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Sāvajjo, vajjabahulo, appavajjo, anavajjo.


pli: Kathañca, bhikkhave, puggalo sāvajjo hoti?


pli: Idha, bhikkhave, ekacco puggalo sāvajjena kāyakammena samannāgato hoti, sāvajjena vacīkammena samannāgato hoti, sāvajjena manokammena samannāgato hoti.


pli: Evaṁ kho, bhikkhave, puggalo sāvajjo hoti.


pli: Kathañca, bhikkhave, puggalo vajjabahulo hoti?


pli: Idha, bhikkhave, ekacco puggalo sāvajjena bahulaṁ kāyakammena samannāgato hoti, appaṁ anavajjena;


pli: sāvajjena bahulaṁ vacīkammena samannāgato hoti, appaṁ anavajjena;


pli: sāvajjena bahulaṁ manokammena samannāgato hoti, appaṁ anavajjena.


pli: Evaṁ kho, bhikkhave, puggalo vajjabahulo hoti.


pli: Kathañca, bhikkhave, puggalo appavajjo hoti?


pli: Idha, bhikkhave, ekacco puggalo anavajjena bahulaṁ kāyakammena samannāgato hoti, appaṁ sāvajjena;


pli: anavajjena bahulaṁ vacīkammena samannāgato hoti, appaṁ sāvajjena;


pli: anavajjena bahulaṁ manokammena samannāgato hoti, appaṁ sāvajjena.


pli: Evaṁ kho, bhikkhave, puggalo appavajjo hoti.


pli: Kathañca, bhikkhave, puggalo anavajjo hoti?


pli: Idha, bhikkhave, ekacco puggalo anavajjena kāyakammena samannāgato hoti, anavajjena vacīkammena samannāgato hoti, anavajjena manokammena samannāgato hoti.


pli: Evaṁ kho, bhikkhave, puggalo anavajjo hoti.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Pañcamaṁ.


title_pli: Aṅguttara Nikāya 4.136 14. Puggalavagga

pli: Aṅguttara Nikāya 4.136


pli: 14. Puggalavagga


pli: Paṭhamasīlasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Idha, bhikkhave, ekacco puggalo sīlesu na paripūrakārī hoti, samādhismiṁ na paripūrakārī, paññāya na paripūrakārī.


pli: Idha pana, bhikkhave, ekacco puggalo sīlesu paripūrakārī hoti, samādhismiṁ na paripūrakārī, paññāya na paripūrakārī.


pli: Idha pana, bhikkhave, ekacco puggalo sīlesu paripūrakārī hoti, samādhismiṁ paripūrakārī, paññāya na paripūrakārī.


pli: Idha pana, bhikkhave, ekacco puggalo sīlesu paripūrakārī hoti, samādhismiṁ paripūrakārī, paññāya paripūrakārī.


pli: Chaṭṭhaṁ.


title_pli: Aṅguttara Nikāya 4.137 14. Puggalavagga

pli: Aṅguttara Nikāya 4.137


pli: Dutiyasīlasutta


pli: Idha, bhikkhave, ekacco puggalo na sīlagaru hoti na sīlādhipateyyo, na samādhigaru hoti na samādhādhipateyyo, na paññāgaru hoti na paññādhipateyyo.


pli: Idha pana, bhikkhave, ekacco puggalo sīlagaru hoti sīlādhipateyyo, na samādhigaru hoti na samādhādhipateyyo, na paññāgaru hoti na paññādhipateyyo.


pli: Idha pana, bhikkhave, ekacco puggalo sīlagaru hoti sīlādhipateyyo, samādhigaru hoti samādhādhipateyyo, na paññāgaru hoti na paññādhipateyyo.


pli: Idha pana, bhikkhave, ekacco puggalo sīlagaru hoti sīlādhipateyyo, samādhigaru hoti samādhādhipateyyo, paññāgaru hoti paññādhipateyyo.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Sattamaṁ.


title_pli: Aṅguttara Nikāya 4.138 14. Puggalavagga

pli: Aṅguttara Nikāya 4.138


pli: 14. Puggalavagga


pli: Nikaṭṭhasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Nikaṭṭhakāyo anikaṭṭhacitto,


pli: anikaṭṭhakāyo nikaṭṭhacitto,


pli: anikaṭṭhakāyo ca anikaṭṭhacitto ca,


pli: nikaṭṭhakāyo ca nikaṭṭhacitto ca.


pli: Kathañca, bhikkhave, puggalo nikaṭṭhakāyo hoti anikaṭṭhacitto?


pli: Idha, bhikkhave, ekacco puggalo araññavanapatthāni pantāni senāsanāni paṭisevati.


pli: So tattha kāmavitakkampi vitakketi byāpādavitakkampi vitakketi vihiṁsāvitakkampi vitakketi.


pli: Evaṁ kho, bhikkhave, puggalo nikaṭṭhakāyo hoti anikaṭṭhacitto.


pli: Kathañca, bhikkhave, puggalo anikaṭṭhakāyo hoti nikaṭṭhacitto?


pli: Idha, bhikkhave, ekacco puggalo naheva kho araññavanapatthāni pantāni senāsanāni paṭisevati.


pli: So tattha nekkhammavitakkampi vitakketi abyāpādavitakkampi vitakketi avihiṁsāvitakkampi vitakketi.


pli: Evaṁ kho, bhikkhave, puggalo anikaṭṭhakāyo hoti nikaṭṭhacitto.


pli: Kathañca, bhikkhave, puggalo anikaṭṭhakāyo ca hoti anikaṭṭhacitto ca?


pli: Evaṁ kho, bhikkhave, puggalo anikaṭṭhakāyo ca hoti anikaṭṭhacitto ca.


pli: Kathañca, bhikkhave, puggalo nikaṭṭhakāyo ca hoti nikaṭṭhacitto ca?


pli: Evaṁ kho, bhikkhave, puggalo nikaṭṭhakāyo ca hoti nikaṭṭhacitto ca.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Aṭṭhamaṁ.


title_pli: Aṅguttara Nikāya 4.139 14. Puggalavagga

pli: Aṅguttara Nikāya 4.139


pli: 14. Puggalavagga


pli: Dhammakathikasutta


pli: “Cattārome, bhikkhave, dhammakathikā.


pli: Katame cattāro?


pli: Idha, bhikkhave, ekacco dhammakathiko appañca bhāsati asahitañca;


pli: parisā cassa na kusalā hoti sahitāsahitassa.


pli: Evarūpo, bhikkhave, dhammakathiko evarūpāya parisāya dhammakathikotveva saṅkhaṁ gacchati.


pli: Idha pana, bhikkhave, ekacco dhammakathiko appañca bhāsati sahitañca;


pli: parisā cassa kusalā hoti sahitāsahitassa.


pli: Idha pana, bhikkhave, ekacco dhammakathiko bahuñca bhāsati asahitañca;


pli: Idha pana, bhikkhave, ekacco dhammakathiko bahuñca bhāsati sahitañca;


pli: Ime kho, bhikkhave, cattāro dhammakathikā”ti.


pli: Navamaṁ.


title_pli: Aṅguttara Nikāya 4.14 2. Caravagga

pli: Aṅguttara Nikāya 4.14


pli: 2. Caravagga


pli: Saṁvarasutta


pli: “Cattārimāni, bhikkhave, padhānāni.


pli: Katamāni cattāri?


pli: Saṁvarappadhānaṁ, pahānappadhānaṁ, bhāvanāppadhānaṁ, anurakkhaṇāppadhānaṁ.


pli: Katamañca, bhikkhave, saṁvarappadhānaṁ?


pli: Idha, bhikkhave, bhikkhu cakkhunā rūpaṁ disvā na nimittaggāhī hoti nānubyañjanaggāhī.


pli: Yatvādhikaraṇamenaṁ cakkhundriyaṁ asaṁvutaṁ viharantaṁ abhijjhādomanassā pāpakā akusalā dhammā anvāssaveyyuṁ, tassa saṁvarāya paṭipajjati, rakkhati cakkhundriyaṁ, cakkhundriye saṁvaraṁ āpajjati.


pli: Sotena saddaṁ sutvā …


pli: ghānena gandhaṁ ghāyitvā …


pli: jivhāya rasaṁ sāyitvā …


pli: kāyena phoṭṭhabbaṁ phusitvā …


pli: manasā dhammaṁ viññāya na nimittaggāhī hoti nānubyañjanaggāhī,


pli: yatvādhikaraṇamenaṁ manindriyaṁ asaṁvutaṁ viharantaṁ abhijjhādomanassā pāpakā akusalā dhammā anvāssaveyyuṁ, tassa saṁvarāya paṭipajjati, rakkhati manindriyaṁ, manindriye saṁvaraṁ āpajjati.


pli: Idaṁ vuccati, bhikkhave, saṁvarappadhānaṁ.


pli: Katamañca, bhikkhave, pahānappadhānaṁ?


pli: Idha, bhikkhave, bhikkhu uppannaṁ kāmavitakkaṁ nādhivāseti pajahati vinodeti byantīkaroti anabhāvaṁ gameti;


pli: uppannaṁ byāpādavitakkaṁ …pe…


pli: uppannaṁ vihiṁsāvitakkaṁ …pe…


pli: uppannuppanne pāpake akusale dhamme nādhivāseti pajahati vinodeti byantīkaroti anabhāvaṁ gameti.


pli: Idaṁ vuccati, bhikkhave, pahānappadhānaṁ.


pli: Katamañca, bhikkhave, bhāvanāppadhānaṁ?


pli: Idha, bhikkhave, bhikkhu satisambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ,


pli: dhammavicayasambojjhaṅgaṁ bhāveti …


pli: vīriyasambojjhaṅgaṁ bhāveti …


pli: pītisambojjhaṅgaṁ bhāveti …


pli: passaddhisambojjhaṅgaṁ bhāveti …


pli: samādhisambojjhaṅgaṁ bhāveti …


pli: upekkhāsambojjhaṅgaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Idaṁ vuccati, bhikkhave, bhāvanāppadhānaṁ.


pli: Idha, bhikkhave, bhikkhu uppannaṁ bhaddakaṁ samādhinimittaṁ anurakkhati aṭṭhikasaññaṁ puḷavakasaññaṁ vinīlakasaññaṁ vicchiddakasaññaṁ uddhumātakasaññaṁ.


pli: Idaṁ vuccati, bhikkhave, anurakkhaṇāppadhānaṁ.


pli: Imāni kho, bhikkhave, cattāri padhānānīti.


pli: Saṁvaro ca pahānañca,


pli: bhāvanā anurakkhaṇā;


pli: Ete padhānā cattāro,


pli: desitādiccabandhunā;


pli: Yehi bhikkhu idhātāpī,


pli: khayaṁ dukkhassa pāpuṇe”ti.


pli: Catutthaṁ.


title_pli: Aṅguttara Nikāya 4.140 14. Puggalavagga

pli: Aṅguttara Nikāya 4.140


pli: 14. Puggalavagga


pli: Vādīsutta


pli: “Cattārome, bhikkhave, vādī.


pli: Katame cattāro?


pli: Atthi, bhikkhave, vādī atthato pariyādānaṁ gacchati, no byañjanato;


pli: atthi, bhikkhave, vādī byañjanato pariyādānaṁ gacchati, no atthato;


pli: atthi, bhikkhave, vādī atthato ca byañjanato ca pariyādānaṁ gacchati;


pli: atthi, bhikkhave, vādī nevatthato no byañjanato pariyādānaṁ gacchati.


pli: Ime kho, bhikkhave, cattāro vādī.


pli: Aṭṭhānametaṁ, bhikkhave, anavakāso yaṁ catūhi paṭisambhidāhi samannāgato atthato vā byañjanato vā pariyādānaṁ gaccheyyā”ti.


pli: Dasamaṁ.


pli: Puggalavaggo catuttho.


pli: Tassuddānaṁ


pli: Saṁyojanaṁ paṭibhāno,


pli: ugghaṭitaññu uṭṭhānaṁ;


pli: Sāvajjo dve ca sīlāni,


pli: nikaṭṭha dhamma vādī cāti.


title_pli: Aṅguttara Nikāya 4.141 15. Ābhāvagga

pli: Aṅguttara Nikāya 4.141


pli: 15. Ābhāvagga


pli: Ābhāsutta


pli: “Catasso imā, bhikkhave, ābhā.


pli: Katamā catasso?


pli: Candābhā, sūriyābhā, aggābhā, paññābhā—


pli: imā kho, bhikkhave, catasso ābhā.


pli: Etadaggaṁ, bhikkhave, imāsaṁ catunnaṁ ābhānaṁ yadidaṁ paññābhā”ti.


pli: Paṭhamaṁ.


title_pli: Aṅguttara Nikāya 4.142 15. Ābhāvagga

pli: Aṅguttara Nikāya 4.142


pli: Pabhāsutta


pli: “Catasso imā, bhikkhave, pabhā.


pli: Candappabhā, sūriyappabhā, aggippabhā, paññāpabhā—


pli: imā kho, bhikkhave, catasso pabhā.


pli: Etadaggaṁ, bhikkhave, imāsaṁ catunnaṁ pabhānaṁ yadidaṁ paññāpabhā”ti.


pli: Dutiyaṁ.


title_pli: Aṅguttara Nikāya 4.143 15. Ābhāvagga

pli: Aṅguttara Nikāya 4.143


pli: Ālokasutta


pli: “Cattārome, bhikkhave, ālokā.


pli: Katame cattāro?


pli: Candāloko, sūriyāloko, aggāloko, paññāloko—


pli: Ime kho, bhikkhave, cattāro ālokā.


pli: Etadaggaṁ, bhikkhave, imesaṁ catunnaṁ ālokānaṁ yadidaṁ paññāloko”ti.


pli: Tatiyaṁ.


title_pli: Aṅguttara Nikāya 4.144 15. Ābhāvagga

pli: Aṅguttara Nikāya 4.144


pli: 15. Ābhāvagga


pli: Obhāsasutta


pli: “Cattārome, bhikkhave, obhāsā.


pli: Candobhāso, sūriyobhāso, aggobhāso, paññobhāso—


pli: Ime kho, bhikkhave, cattāro obhāsā.


pli: Etadaggaṁ, bhikkhave, imesaṁ catunnaṁ obhāsānaṁ yadidaṁ paññobhāso”ti.


pli: Catutthaṁ.


title_pli: Aṅguttara Nikāya 4.145 15. Ābhāvagga

pli: Aṅguttara Nikāya 4.145


pli: Pajjotasutta


pli: “Cattārome, bhikkhave, pajjotā.


pli: Candapajjoto, sūriyapajjoto, aggipajjoto, paññāpajjoto—


pli: Ime kho, bhikkhave, cattāro pajjotā.


pli: Etadaggaṁ, bhikkhave, imesaṁ catunnaṁ pajjotānaṁ yadidaṁ paññāpajjoto”ti.


pli: Pañcamaṁ.


title_pli: Aṅguttara Nikāya 4.146 15. Ābhāvagga

pli: Aṅguttara Nikāya 4.146


pli: Paṭhamakālasutta


pli: “Cattārome, bhikkhave, kālā.


pli: Katame cattāro?


pli: Kālena dhammassavanaṁ, kālena dhammasākacchā, kālena sammasanā, kālena vipassanā—


pli: Ime kho, bhikkhave, cattāro kālā”ti.


pli: Chaṭṭhaṁ.


title_pli: Aṅguttara Nikāya 4.147 15. Ābhāvagga

pli: Aṅguttara Nikāya 4.147


pli: 15. Ābhāvagga


pli: Dutiyakālasutta


pli: “Cattārome, bhikkhave, kālā sammā bhāviyamānā sammā anuparivattiyamānā anupubbena āsavānaṁ khayaṁ pāpenti.


pli: Ime kho, bhikkhave, cattāro kālā sammā bhāviyamānā sammā anuparivattiyamānā anupubbena āsavānaṁ khayaṁ pāpenti.


pli: Seyyathāpi, bhikkhave, uparipabbate thullaphusitake deve vassante taṁ udakaṁ yathāninnaṁ pavattamānaṁ pabbatakandarapadarasākhā paripūreti; pabbatakandarapadarasākhā paripūrā kusobbhe paripūrenti; kusobbhā paripūrā mahāsobbhe paripūrenti; mahāsobbhā paripūrā kunnadiyo paripūrenti; kunnadiyo paripūrā mahānadiyo paripūrenti; mahānadiyo paripūrā samuddaṁ paripūrenti.


pli: Evamevaṁ kho, bhikkhave, ime cattāro kālā sammā bhāviyamānā sammā anuparivattiyamānā anupubbena āsavānaṁ khayaṁ pāpentī”ti.


pli: Sattamaṁ.


title_pli: Aṅguttara Nikāya 4.148 15. Ābhāvagga

pli: Aṅguttara Nikāya 4.148


pli: Duccaritasutta


pli: Katamāni cattāri?


pli: Musāvādo, pisuṇā vācā, pharusā vācā, samphappalāpo—


pli: Imāni kho, bhikkhave, cattāri vacīduccaritānī”ti.


pli: Aṭṭhamaṁ.


title_pli: Aṅguttara Nikāya 4.149 15. Ābhāvagga

pli: Aṅguttara Nikāya 4.149


pli: Sucaritasutta


pli: Saccavācā, apisuṇā vācā, saṇhā vācā, mantabhāsā—


pli: Imāni kho, bhikkhave, cattāri vacīsucaritānī”ti.


pli: Navamaṁ.


title_pli: Aṅguttara Nikāya 4.15 2. Caravagga

pli: Aṅguttara Nikāya 4.15


pli: 2. Caravagga


pli: Paññattisutta


pli: “Catasso imā, bhikkhave, aggapaññattiyo.


pli: Katamā catasso?


pli: Etadaggaṁ, bhikkhave, attabhāvīnaṁ yadidaṁ—


pli: rāhu asurindo.


pli: Etadaggaṁ, bhikkhave, kāmabhogīnaṁ yadidaṁ—


pli: rājā mandhātā.


pli: Etadaggaṁ, bhikkhave, ādhipateyyānaṁ yadidaṁ—


pli: māro pāpimā.


pli: Sadevake, bhikkhave, loke samārake sabrahmake sassamaṇabrāhmaṇiyā pajāya sadevamanussāya tathāgato aggamakkhāyati arahaṁ sammāsambuddho.


pli: Imā kho, bhikkhave, catasso aggapaññattiyoti.


pli: Rāhuggaṁ attabhāvīnaṁ,


pli: mandhātā kāmabhoginaṁ;


pli: Māro ādhipateyyānaṁ,


pli: iddhiyā yasasā jalaṁ.


pli: Uddhaṁ tiriyaṁ apācīnaṁ,


pli: yāvatājagatogati;


pli: Sadevakassa lokassa,


pli: buddho aggo pavuccatī”ti.


pli: Pañcamaṁ.


title_pli: Aṅguttara Nikāya 4.150 15. Ābhāvagga

pli: Aṅguttara Nikāya 4.150


pli: 15. Ābhāvagga


pli: Sārasutta


pli: “Cattārome, bhikkhave, sārā.


pli: Katame cattāro?


pli: Sīlasāro, samādhisāro, paññāsāro, vimuttisāro—


pli: Ime kho, bhikkhave, cattāro sārā”ti.


pli: Dasamaṁ.


pli: Ābhāvaggo pañcamo.


pli: Tassuddānaṁ


pli: Ābhā pabhā ca ālokā,


pli: obhāsā ceva pajjotā;


pli: Dve kālā caritā dve ca,


pli: honti sārena te dasāti.


pli: Tatiyo paṇṇāsako samatto.


title_pli: Aṅguttara Nikāya 4.151 16. Indriyavagga

pli: Aṅguttara Nikāya 4.151


pli: 16. Indriyavagga


pli: Indriyasutta


pli: “Cattārimāni, bhikkhave, indriyāni.


pli: Katamāni cattāri?


pli: Saddhindriyaṁ, vīriyindriyaṁ, satindriyaṁ, samādhindriyaṁ—


pli: Imāni kho, bhikkhave, cattāri indriyānī”ti.


pli: Paṭhamaṁ.


title_pli: Aṅguttara Nikāya 4.152 16. Indriyavagga

pli: Aṅguttara Nikāya 4.152


pli: Saddhābalasutta


pli: “Cattārimāni, bhikkhave, balāni.


pli: Saddhābalaṁ, vīriyabalaṁ, satibalaṁ, samādhibalaṁ—


pli: Imāni kho, bhikkhave, cattāri balānī”ti.


pli: Dutiyaṁ.


title_pli: Aṅguttara Nikāya 4.153 16. Indriyavagga

pli: Aṅguttara Nikāya 4.153


pli: Paññābalasutta


pli: Paññābalaṁ, vīriyabalaṁ, anavajjabalaṁ, saṅgahabalaṁ—


pli: Tatiyaṁ.


title_pli: Aṅguttara Nikāya 4.154 16. Indriyavagga

pli: Aṅguttara Nikāya 4.154


pli: 16. Indriyavagga


pli: Satibalasutta


pli: Katamāni cattāri?


pli: Satibalaṁ, samādhibalaṁ, anavajjabalaṁ, saṅgahabalaṁ—


pli: Catutthaṁ.


title_pli: Aṅguttara Nikāya 4.155 16. Indriyavagga

pli: Aṅguttara Nikāya 4.155


pli: Paṭisaṅkhānabalasutta


pli: Paṭisaṅkhānabalaṁ, bhāvanābalaṁ, anavajjabalaṁ, saṅgahabalaṁ—


pli: Pañcamaṁ.


title_pli: Aṅguttara Nikāya 4.156 16. Indriyavagga

pli: Aṅguttara Nikāya 4.156


pli: Kappasutta


pli: “Cattārimāni, bhikkhave, kappassa asaṅkhyeyyāni.


pli: Yadā, bhikkhave, kappo saṁvaṭṭati, taṁ na sukaraṁ saṅkhātuṁ—


pli: ettakāni vassānīti vā, ettakāni vassasatānīti vā, ettakāni vassasahassānīti vā, ettakāni vassasatasahassānīti vā.


pli: Yadā, bhikkhave, kappo saṁvaṭṭo tiṭṭhati, taṁ na sukaraṁ saṅkhātuṁ—


pli: Yadā, bhikkhave, kappo vivaṭṭati, taṁ na sukaraṁ saṅkhātuṁ—


pli: Yadā, bhikkhave, kappo vivaṭṭo tiṭṭhati, taṁ na sukaraṁ saṅkhātuṁ—


pli: Imāni kho, bhikkhave, cattāri kappassa asaṅkhyeyyānī”ti.


pli: Chaṭṭhaṁ.


title_pli: Aṅguttara Nikāya 4.157 16. Indriyavagga

pli: Aṅguttara Nikāya 4.157


pli: 16. Indriyavagga


pli: Rogasutta


pli: “Dveme, bhikkhave, rogā.


pli: Katame dve?


pli: Kāyiko ca rogo cetasiko ca rogo.


pli: Dissanti, bhikkhave, sattā kāyikena rogena ekampi vassaṁ ārogyaṁ paṭijānamānā, dvepi vassāni ārogyaṁ paṭijānamānā, tīṇipi vassāni ārogyaṁ paṭijānamānā, cattāripi vassāni ārogyaṁ paṭijānamānā, pañcapi vassāni ārogyaṁ paṭijānamānā, dasapi vassāni ārogyaṁ paṭijānamānā, vīsatipi vassāni ārogyaṁ paṭijānamānā, tiṁsampi vassāni ārogyaṁ paṭijānamānā, cattārīsampi vassāni ārogyaṁ paṭijānamānā, paññāsampi vassāni ārogyaṁ paṭijānamānā, vassasatampi, bhiyyopi ārogyaṁ paṭijānamānā.


pli: Te, bhikkhave, sattā sudullabhā lokasmiṁ ye cetasikena rogena muhuttampi ārogyaṁ paṭijānanti, aññatra khīṇāsavehi.


pli: Cattārome, bhikkhave, pabbajitassa rogā.


pli: Katame cattāro?


pli: Idha, bhikkhave, bhikkhu mahiccho hoti vighātavā asantuṭṭho itarītaracīvarapiṇḍapātasenāsanagilānappaccayabhesajjaparikkhārena.


pli: So mahiccho samāno vighātavā asantuṭṭho itarītaracīvarapiṇḍapātasenāsanagilānappaccayabhesajjaparikkhārena pāpikaṁ icchaṁ paṇidahati anavaññappaṭilābhāya lābhasakkārasilokappaṭilābhāya.


pli: So uṭṭhahati ghaṭati vāyamati anavaññappaṭilābhāya lābhasakkārasilokappaṭilābhāya.


pli: So saṅkhāya kulāni upasaṅkamati, saṅkhāya nisīdati, saṅkhāya dhammaṁ bhāsati, saṅkhāya uccārapassāvaṁ sandhāreti.


pli: Ime kho, bhikkhave, cattāro pabbajitassa rogā.


pli: Tasmātiha, bhikkhave, evaṁ sikkhitabbaṁ:


pli: ‘na mahicchā bhavissāma vighātavanto asantuṭṭhā itarītaracīvarapiṇḍapātasenāsanagilānappaccayabhesajjaparikkhārena, na pāpikaṁ icchaṁ paṇidahissāma anavaññappaṭilābhāya lābhasakkārasilokappaṭilābhāya, na uṭṭhahissāma na ghaṭessāma na vāyamissāma anavaññappaṭilābhāya lābhasakkārasilokappaṭilābhāya, khamā bhavissāma sītassa uṇhassa jighacchāya pipāsāya ḍaṁsamakasavātātapasarīsapasamphassānaṁ duruttānaṁ durāgatānaṁ vacanapathānaṁ, uppannānaṁ sārīrikānaṁ vedanānaṁ dukkhānaṁ tibbānaṁ kharānaṁ kaṭukānaṁ asātānaṁ amanāpānaṁ pāṇaharānaṁ adhivāsakajātikā bhavissāmā’ti.


pli: Evañhi vo, bhikkhave, sikkhitabban”ti.


pli: Sattamaṁ.


title_pli: Aṅguttara Nikāya 4.158 16. Indriyavagga

pli: Aṅguttara Nikāya 4.158


pli: 16. Indriyavagga


pli: Parihānisutta


pli: Tatra kho āyasmā sāriputto bhikkhū āmantesi:


pli: “āvuso bhikkhave”ti.


pli: “Āvuso”ti kho te bhikkhū āyasmato sāriputtassa paccassosuṁ.


pli: Āyasmā sāriputto etadavoca:


pli: “Yo hi koci, āvuso, bhikkhu vā bhikkhunī vā cattāro dhamme attani samanupassati, niṭṭhamettha gantabbaṁ:


pli: ‘parihāyāmi kusalehi dhammehi’.


pli: Parihānametaṁ vuttaṁ bhagavatā.


pli: Katame cattāro?


pli: Rāgavepullattaṁ, dosavepullattaṁ, mohavepullattaṁ, gambhīresu kho panassa ṭhānāṭhānesu paññācakkhu na kamati.


pli: Yo hi koci, āvuso, bhikkhu vā bhikkhunī vā ime cattāro dhamme attani samanupassati, niṭṭhamettha gantabbaṁ:


pli: Yo hi koci, āvuso, bhikkhu vā bhikkhunī vā cattāro dhamme attani samanupassati, niṭṭhamettha gantabbaṁ:


pli: ‘na parihāyāmi kusalehi dhammehi’.


pli: Aparihānametaṁ vuttaṁ bhagavatā.


pli: Rāgatanuttaṁ, dosatanuttaṁ, mohatanuttaṁ, gambhīresu kho panassa ṭhānāṭhānesu paññācakkhu kamati.


pli: Aparihānametaṁ vuttaṁ bhagavatā”ti.


pli: Aṭṭhamaṁ.


title_pli: Aṅguttara Nikāya 4.159 16. Indriyavagga

pli: Aṅguttara Nikāya 4.159


pli: 16. Indriyavagga


pli: Bhikkhunīsutta


pli: Evaṁ me sutaṁ—


pli: ekaṁ samayaṁ āyasmā ānando kosambiyaṁ viharati ghositārāme.


pli: Atha kho aññatarā bhikkhunī aññataraṁ purisaṁ āmantesi:


pli: “ehi tvaṁ, ambho purisa, yenayyo ānando tenupasaṅkama; upasaṅkamitvā mama vacanena ayyassa ānandassa pāde sirasā vanda:


pli: ‘itthannāmā, bhante, bhikkhunī ābādhikinī dukkhitā bāḷhagilānā.


pli: Sā ayyassa ānandassa pāde sirasā vandatī’ti. Evañca vadehi:


pli: ‘sādhu kira, bhante, ayyo ānando yena bhikkhunupassayo yena sā bhikkhunī tenupasaṅkamatu anukampaṁ upādāyā’”ti.


pli: “Evaṁ, ayye”ti kho so puriso tassā bhikkhuniyā paṭissutvā yenāyasmā ānando tenupasaṅkami; upasaṅkamitvā āyasmantaṁ ānandaṁ abhivādetvā ekamantaṁ nisīdi. Ekamantaṁ nisinno kho so puriso āyasmantaṁ ānandaṁ etadavoca:


pli: “Itthannāmā, bhante, bhikkhunī ābādhikinī dukkhitā bāḷhagilānā.


pli: Sā āyasmato ānandassa pāde sirasā vandati, evañca vadeti:


pli: ‘sādhu kira, bhante, āyasmā ānando yena bhikkhunupassayo yena sā bhikkhunī tenupasaṅkamatu anukampaṁ upādāyā’”ti.


pli: Adhivāsesi kho āyasmā ānando tuṇhībhāvena.


pli: Atha kho āyasmā ānando nivāsetvā pattacīvaramādāya yena bhikkhunupassayo yena sā bhikkhunī tenupasaṅkami.


pli: Addasā kho sā bhikkhunī āyasmantaṁ ānandaṁ dūratova āgacchantaṁ.


pli: Disvā sasīsaṁ pārupitvā mañcake nipajji.


pli: Atha kho āyasmā ānando yena sā bhikkhunī tenupasaṅkami; upasaṅkamitvā paññatte āsane nisīdi. Nisajja kho āyasmā ānando taṁ bhikkhuniṁ etadavoca:


pli: “Āhārasambhūto ayaṁ, bhagini, kāyo āhāraṁ nissāya.


pli: Āhāro pahātabbo.


pli: Taṇhāsambhūto ayaṁ, bhagini, kāyo taṇhaṁ nissāya.


pli: Taṇhā pahātabbā.


pli: Mānasambhūto ayaṁ, bhagini, kāyo mānaṁ nissāya.


pli: Māno pahātabbo.


pli: Methunasambhūto ayaṁ, bhagini, kāyo.


pli: Methune ca setughāto vutto bhagavatā.


pli: ‘Āhārasambhūto ayaṁ, bhagini, kāyo āhāraṁ nissāya.


pli: Āhāro pahātabbo’ti, iti kho panetaṁ vuttaṁ.


pli: Kiñcetaṁ paṭicca vuttaṁ?


pli: Idha, bhagini, bhikkhu paṭisaṅkhā yoniso āhāraṁ āhāreti:


pli: ‘neva davāya na madāya na maṇḍanāya na vibhūsanāya, yāvadeva imassa kāyassa ṭhitiyā yāpanāya vihiṁsūparatiyā brahmacariyānuggahāya. Iti purāṇañca vedanaṁ paṭihaṅkhāmi, navañca vedanaṁ na uppādessāmi. Yātrā ca me bhavissati anavajjatā ca phāsuvihāro cā’ti.


pli: So aparena samayena āhāraṁ nissāya āhāraṁ pajahati.


pli: ‘Āhārasambhūto ayaṁ, bhagini, kāyo āhāraṁ nissāya āhāro pahātabbo’ti,


pli: iti yaṁ taṁ vuttaṁ idametaṁ paṭicca vuttaṁ.


pli: ‘Taṇhāsambhūto ayaṁ, bhagini, kāyo taṇhaṁ nissāya.


pli: Taṇhā pahātabbā’ti, iti kho panetaṁ vuttaṁ.


pli: Idha, bhagini, bhikkhu suṇāti:


pli: ‘itthannāmo kira bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī’ti.


pli: Tassa evaṁ hoti:


pli: ‘kudāssu nāma ahampi āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharissāmī’ti.


pli: So aparena samayena taṇhaṁ nissāya taṇhaṁ pajahati.


pli: ‘Taṇhāsambhūto ayaṁ, bhagini, kāyo taṇhaṁ nissāya taṇhā pahātabbā’ti,


pli: ‘Mānasambhūto ayaṁ, bhagini, kāyo mānaṁ nissāya.


pli: Māno pahātabbo’ti, iti kho panetaṁ vuttaṁ.


pli: ‘so hi nāma āyasmā āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharissati;


pli: kimaṅgaṁ panāhan’ti.


pli: So aparena samayena mānaṁ nissāya mānaṁ pajahati.


pli: ‘Mānasambhūto ayaṁ, bhagini, kāyo, mānaṁ nissāya māno pahātabbo’ti,


pli: Methunasambhūto ayaṁ, bhagini, kāyo.


pli: Methune ca setughāto vutto bhagavatā”ti.


pli: Atha kho sā bhikkhunī mañcakā vuṭṭhahitvā ekaṁsaṁ uttarāsaṅgaṁ karitvā āyasmato ānandassa pādesu sirasā nipatitvā āyasmantaṁ ānandaṁ etadavoca:


pli: “accayo maṁ, bhante, accagamā, yathābālaṁ yathāmūḷhaṁ yathāakusalaṁ, yāhaṁ evamakāsiṁ.


pli: Tassā me, bhante, ayyo ānando accayaṁ accayato paṭiggaṇhātu, āyatiṁ saṁvarāyā”ti.


pli: “Taggha taṁ, bhagini, accayo accagamā, yathābālaṁ yathāmūḷhaṁ yathāakusalaṁ, yā tvaṁ evamakāsi.


pli: Yato ca kho tvaṁ, bhagini, accayaṁ accayato disvā yathādhammaṁ paṭikarosi, taṁ te mayaṁ paṭiggaṇhāma.


pli: Vuddhi hesā, bhagini, ariyassa vinaye yo accayaṁ accayato disvā yathādhammaṁ paṭikaroti āyatiṁ saṁvaraṁ āpajjatī”ti.


pli: Navamaṁ.


title_pli: Aṅguttara Nikāya 4.16 2. Caravagga

pli: Aṅguttara Nikāya 4.16


pli: 2. Caravagga


pli: Sokhummasutta


pli: “Cattārimāni, bhikkhave, sokhummāni.


pli: Katamāni cattāri?


pli: Idha, bhikkhave, bhikkhu rūpasokhummena samannāgato hoti paramena;


pli: tena ca rūpasokhummena aññaṁ rūpasokhummaṁ uttaritaraṁ vā paṇītataraṁ vā na samanupassati;


pli: tena ca rūpasokhummena aññaṁ rūpasokhummaṁ uttaritaraṁ vā paṇītataraṁ vā na pattheti.


pli: Vedanāsokhummena samannāgato hoti paramena;


pli: tena ca vedanāsokhummena aññaṁ vedanāsokhummaṁ uttaritaraṁ vā paṇītataraṁ vā na samanupassati;


pli: tena ca vedanāsokhummena aññaṁ vedanāsokhummaṁ uttaritaraṁ vā paṇītataraṁ vā na pattheti.


pli: Saññāsokhummena samannāgato hoti paramena;


pli: tena ca saññāsokhummena aññaṁ saññāsokhummaṁ uttaritaraṁ vā paṇītataraṁ vā na samanupassati;


pli: tena ca saññāsokhummena aññaṁ saññāsokhummaṁ uttaritaraṁ vā paṇītataraṁ vā na pattheti.


pli: Saṅkhārasokhummena samannāgato hoti paramena;


pli: tena ca saṅkhārasokhummena aññaṁ saṅkhārasokhummaṁ uttaritaraṁ vā paṇītataraṁ vā na samanupassati;


pli: tena ca saṅkhārasokhummena aññaṁ saṅkhārasokhummaṁ uttaritaraṁ vā paṇītataraṁ vā na pattheti.


pli: Imāni kho, bhikkhave, cattāri sokhummānīti.


pli: Rūpasokhummataṁ ñatvā,


pli: vedanānañca sambhavaṁ;


pli: Saññā yato samudeti,


pli: atthaṁ gacchati yattha ca;


pli: Saṅkhāre parato ñatvā,


pli: dukkhato no ca attato.


pli: Sa ve sammaddaso bhikkhu,


pli: santo santipade rato;


pli: Dhāreti antimaṁ dehaṁ,


pli: jetvā māraṁ savāhinin”ti.


pli: Chaṭṭhaṁ.


title_pli: Aṅguttara Nikāya 4.160 16. Indriyavagga

pli: Aṅguttara Nikāya 4.160


pli: 16. Indriyavagga


pli: Sugatavinayasutta


pli: “Sugato vā, bhikkhave, loke tiṭṭhamāno sugatavinayo vā tadassa bahujanahitāya bahujanasukhāya lokānukampāya atthāya hitāya sukhāya devamanussānaṁ.


pli: Katamo ca, bhikkhave, sugato?


pli: Idha, bhikkhave, tathāgato loke uppajjati arahaṁ sammāsambuddho vijjācaraṇasampanno sugato lokavidū anuttaro purisadammasārathi satthā devamanussānaṁ buddho bhagavā.


pli: Ayaṁ, bhikkhave, sugato.


pli: Katamo ca, bhikkhave, sugatavinayo?


pli: So dhammaṁ deseti ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ, kevalaparipuṇṇaṁ parisuddhaṁ brahmacariyaṁ pakāseti.


pli: Ayaṁ, bhikkhave, sugatavinayo.


pli: Evaṁ sugato vā, bhikkhave, loke tiṭṭhamāno sugatavinayo vā tadassa bahujanahitāya bahujanasukhāya lokānukampāya atthāya hitāya sukhāya devamanussānanti.


pli: Cattārome, bhikkhave, dhammā saddhammassa sammosāya antaradhānāya saṁvattanti.


pli: Katame cattāro?


pli: Idha, bhikkhave, bhikkhū duggahitaṁ suttantaṁ pariyāpuṇanti dunnikkhittehi padabyañjanehi.


pli: Dunnikkhittassa, bhikkhave, padabyañjanassa atthopi dunnayo hoti.


pli: Ayaṁ, bhikkhave, paṭhamo dhammo saddhammassa sammosāya antaradhānāya saṁvattati.


pli: Puna caparaṁ, bhikkhave, bhikkhū dubbacā honti dovacassakaraṇehi dhammehi samannāgatā akkhamā appadakkhiṇaggāhino anusāsaniṁ.


pli: Ayaṁ, bhikkhave, dutiyo dhammo saddhammassa sammosāya antaradhānāya saṁvattati.


pli: Puna caparaṁ, bhikkhave, ye te bhikkhū bahussutā āgatāgamā dhammadharā vinayadharā mātikādharā, te na sakkaccaṁ suttantaṁ paraṁ vācenti.


pli: Tesaṁ accayena chinnamūlako suttanto hoti appaṭisaraṇo.


pli: Ayaṁ, bhikkhave, tatiyo dhammo saddhammassa sammosāya antaradhānāya saṁvattati.


pli: Puna caparaṁ, bhikkhave, therā bhikkhū bāhulikā honti sāthalikā, okkamane pubbaṅgamā, paviveke nikkhittadhurā, na vīriyaṁ ārabhanti appattassa pattiyā anadhigatassa adhigamāya asacchikatassa sacchikiriyāya.


pli: Tesaṁ pacchimā janatā diṭṭhānugatiṁ āpajjati.


pli: Sāpi hoti bāhulikā sāthalikā, okkamane pubbaṅgamā, paviveke nikkhittadhurā, na vīriyaṁ ārabhati appattassa pattiyā anadhigatassa adhigamāya asacchikatassa sacchikiriyāya.


pli: Ayaṁ, bhikkhave, catuttho dhammo saddhammassa sammosāya antaradhānāya saṁvattati.


pli: Ime kho, bhikkhave, cattāro dhammā saddhammassa sammosāya antaradhānāya saṁvattantīti.


pli: Cattārome, bhikkhave, dhammā saddhammassa ṭhitiyā asammosāya anantaradhānāya saṁvattanti.


pli: Idha, bhikkhave, bhikkhū suggahitaṁ suttantaṁ pariyāpuṇanti sunikkhittehi padabyañjanehi.


pli: Sunikkhittassa, bhikkhave, padabyañjanassa atthopi sunayo hoti.


pli: Ayaṁ, bhikkhave, paṭhamo dhammo saddhammassa ṭhitiyā asammosāya anantaradhānāya saṁvattati.


pli: Puna caparaṁ, bhikkhave, bhikkhū suvacā honti sovacassakaraṇehi dhammehi samannāgatā khamā padakkhiṇaggāhino anusāsaniṁ.


pli: Ayaṁ, bhikkhave, dutiyo dhammo saddhammassa ṭhitiyā asammosāya anantaradhānāya saṁvattati.


pli: Puna caparaṁ, bhikkhave, ye te bhikkhū bahussutā āgatāgamā dhammadharā vinayadharā mātikādharā, te sakkaccaṁ suttantaṁ paraṁ vācenti.


pli: Tesaṁ accayena nacchinnamūlako suttanto hoti sappaṭisaraṇo.


pli: Ayaṁ, bhikkhave, tatiyo dhammo saddhammassa ṭhitiyā asammosāya anantaradhānāya saṁvattati.


pli: Puna caparaṁ, bhikkhave, therā bhikkhū na bāhulikā honti na sāthalikā, okkamane nikkhittadhurā, paviveke pubbaṅgamā, vīriyaṁ ārabhanti appattassa pattiyā anadhigatassa adhigamāya asacchikatassa sacchikiriyāya.


pli: Sāpi hoti na bāhulikā na sāthalikā, okkamane nikkhittadhurā, paviveke pubbaṅgamā, vīriyaṁ ārabhati appattassa pattiyā anadhigatassa adhigamāya asacchikatassa sacchikiriyāya.


pli: Ayaṁ, bhikkhave, catuttho dhammo saddhammassa ṭhitiyā asammosāya anantaradhānāya saṁvattati.


pli: Ime kho, bhikkhave, cattāro dhammā saddhammassa ṭhitiyā asammosāya anantaradhānāya saṁvattantī”ti.


pli: Dasamaṁ.


pli: Indriyavaggo paṭhamo.


pli: Tassuddānaṁ


pli: Indriyāni saddhā paññā,


pli: sati saṅkhānapañcamaṁ;


pli: Kappo rogo parihāni,


pli: bhikkhunī sugatena cāti.


title_pli: Aṅguttara Nikāya 4.161 17. Paṭipadāvagga

pli: Aṅguttara Nikāya 4.161


pli: 17. Paṭipadāvagga


pli: Saṅkhittasutta


pli: “Catasso imā, bhikkhave, paṭipadā.


pli: Katamā catasso?


pli: Dukkhā paṭipadā dandhābhiññā,


pli: dukkhā paṭipadā khippābhiññā,


pli: sukhā paṭipadā dandhābhiññā,


pli: sukhā paṭipadā khippābhiññā—


pli: imā kho, bhikkhave, catasso paṭipadā”ti.


pli: Paṭhamaṁ.


title_pli: Aṅguttara Nikāya 4.162 17. Paṭipadāvagga

pli: Aṅguttara Nikāya 4.162


pli: Vitthārasutta


pli: sukhā paṭipadā khippābhiññā.


pli: Katamā ca, bhikkhave, dukkhā paṭipadā dandhābhiññā?


pli: Idha, bhikkhave, ekacco pakatiyāpi tibbarāgajātiko hoti, abhikkhaṇaṁ rāgajaṁ dukkhaṁ domanassaṁ paṭisaṁvedeti.


pli: Pakatiyāpi tibbadosajātiko hoti, abhikkhaṇaṁ dosajaṁ dukkhaṁ domanassaṁ paṭisaṁvedeti.


pli: Pakatiyāpi tibbamohajātiko hoti, abhikkhaṇaṁ mohajaṁ dukkhaṁ domanassaṁ paṭisaṁvedeti.


pli: Tassimāni pañcindriyāni mudūni pātubhavanti—


pli: saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ.


pli: So imesaṁ pañcannaṁ indriyānaṁ muduttā dandhaṁ ānantariyaṁ pāpuṇāti āsavānaṁ khayāya.


pli: Ayaṁ vuccati, bhikkhave, dukkhā paṭipadā dandhābhiññā.


pli: Katamā ca, bhikkhave, dukkhā paṭipadā khippābhiññā?


pli: Tassimāni pañcindriyāni adhimattāni pātubhavanti—


pli: So imesaṁ pañcannaṁ indriyānaṁ adhimattattā khippaṁ ānantariyaṁ pāpuṇāti āsavānaṁ khayāya.


pli: Ayaṁ vuccati, bhikkhave, dukkhā paṭipadā khippābhiññā.


pli: Katamā ca, bhikkhave, sukhā paṭipadā dandhābhiññā?


pli: Idha, bhikkhave, ekacco pakatiyāpi na tibbarāgajātiko hoti, nābhikkhaṇaṁ rāgajaṁ dukkhaṁ domanassaṁ paṭisaṁvedeti.


pli: Pakatiyāpi na tibbadosajātiko hoti, nābhikkhaṇaṁ dosajaṁ dukkhaṁ domanassaṁ paṭisaṁvedeti.


pli: Pakatiyāpi na tibbamohajātiko hoti, nābhikkhaṇaṁ mohajaṁ dukkhaṁ domanassaṁ paṭisaṁvedeti.


pli: saddhindriyaṁ …pe… paññindriyaṁ.


pli: Ayaṁ vuccati, bhikkhave, sukhā paṭipadā dandhābhiññā.


pli: Katamā ca, bhikkhave, sukhā paṭipadā khippābhiññā?


pli: Ayaṁ vuccati, bhikkhave, sukhā paṭipadā khippābhiññā.


pli: Imā kho, bhikkhave, catasso paṭipadā”ti.


pli: Dutiyaṁ.


title_pli: Aṅguttara Nikāya 4.163 17. Paṭipadāvagga

pli: Aṅguttara Nikāya 4.163


pli: 17. Paṭipadāvagga


pli: Asubhasutta


pli: “Catasso imā, bhikkhave, paṭipadā.


pli: Katamā catasso?


pli: Dukkhā paṭipadā dandhābhiññā,


pli: dukkhā paṭipadā khippābhiññā,


pli: sukhā paṭipadā dandhābhiññā,


pli: sukhā paṭipadā khippābhiññā.


pli: Katamā ca, bhikkhave, dukkhā paṭipadā dandhābhiññā?


pli: Idha, bhikkhave, bhikkhu asubhānupassī kāye viharati, āhāre paṭikūlasaññī, sabbaloke anabhiratisaññī, sabbasaṅkhāresu aniccānupassī;


pli: maraṇasaññā kho panassa ajjhattaṁ sūpaṭṭhitā hoti.


pli: So imāni pañca sekhabalāni upanissāya viharati—


pli: saddhābalaṁ, hiribalaṁ, ottappabalaṁ, vīriyabalaṁ, paññābalaṁ.


pli: Tassimāni pañcindriyāni mudūni pātubhavanti—


pli: saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ.


pli: So imesaṁ pañcannaṁ indriyānaṁ muduttā dandhaṁ ānantariyaṁ pāpuṇāti āsavānaṁ khayāya.


pli: Ayaṁ vuccati, bhikkhave, dukkhā paṭipadā dandhābhiññā.


pli: Katamā ca, bhikkhave, dukkhā paṭipadā khippābhiññā?


pli: saddhābalaṁ …pe… paññābalaṁ.


pli: Tassimāni pañcindriyāni adhimattāni pātubhavanti—


pli: saddhindriyaṁ …pe… paññindriyaṁ.


pli: So imesaṁ pañcannaṁ indriyānaṁ adhimattattā khippaṁ ānantariyaṁ pāpuṇāti āsavānaṁ khayāya.


pli: Ayaṁ vuccati, bhikkhave, dukkhā paṭipadā khippābhiññā.


pli: Katamā ca, bhikkhave, sukhā paṭipadā dandhābhiññā?


pli: Idha bhikkhave, bhikkhu vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati;


pli: vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ upasampajja viharati;


pli: pītiyā ca virāgā upekkhako ca viharati sato ca sampajāno sukhañca kāyena paṭisaṁvedeti yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja viharati;


pli: sukhassa ca pahānā dukkhassa ca pahānā pubbeva somanassadomanassānaṁ atthaṅgamā adukkhamasukhaṁ upekkhāsatipārisuddhiṁ catutthaṁ jhānaṁ upasampajja viharati.


pli: So imāni pañca sekhabalāni upanissāya viharati—


pli: Ayaṁ vuccati, bhikkhave, sukhā paṭipadā dandhābhiññā.


pli: Katamā ca, bhikkhave, sukhā paṭipadā khippābhiññā?


pli: Idha, bhikkhave, bhikkhu vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati …pe… dutiyaṁ jhānaṁ …pe… tatiyaṁ jhānaṁ …pe… catutthaṁ jhānaṁ upasampajja viharati.


pli: saddhābalaṁ, hiribalaṁ, ottappabalaṁ, vīriyabalaṁ, paññābalaṁ.


pli: saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ.


pli: Ayaṁ vuccati, bhikkhave, sukhā paṭipadā khippābhiññā.


pli: Imā kho, bhikkhave, catasso paṭipadā”ti.


pli: Tatiyaṁ.


title_pli: Aṅguttara Nikāya 4.164 17. Paṭipadāvagga

pli: Aṅguttara Nikāya 4.164


pli: 17. Paṭipadāvagga


pli: Paṭhamakhamasutta


pli: “Catasso imā, bhikkhave, paṭipadā.


pli: Katamā catasso?


pli: Akkhamā paṭipadā, khamā paṭipadā, damā paṭipadā, samā paṭipadā.


pli: Katamā ca, bhikkhave, akkhamā paṭipadā?


pli: Idha, bhikkhave, ekacco akkosantaṁ paccakkosati, rosantaṁ paṭirosati, bhaṇḍantaṁ paṭibhaṇḍati.


pli: Ayaṁ vuccati, bhikkhave, akkhamā paṭipadā.


pli: Katamā ca, bhikkhave, khamā paṭipadā?


pli: Idha, bhikkhave, ekacco akkosantaṁ na paccakkosati, rosantaṁ na paṭirosati, bhaṇḍantaṁ na paṭibhaṇḍati.


pli: Ayaṁ vuccati, bhikkhave, khamā paṭipadā.


pli: Katamā ca, bhikkhave, damā paṭipadā?


pli: Idha, bhikkhave, bhikkhu cakkhunā rūpaṁ disvā na nimittaggāhī hoti nānubyañjanaggāhī;


pli: yatvādhikaraṇamenaṁ cakkhundriyaṁ asaṁvutaṁ viharantaṁ abhijjhādomanassā pāpakā akusalā dhammā anvāssaveyyuṁ, tassa saṁvarāya paṭipajjati; rakkhati cakkhundriyaṁ; cakkhundriye saṁvaraṁ āpajjati.


pli: Sotena saddaṁ sutvā …


pli: ghānena gandhaṁ ghāyitvā …


pli: jivhāya rasaṁ sāyitvā …


pli: kāyena phoṭṭhabbaṁ phusitvā …


pli: manasā dhammaṁ viññāya na nimittaggāhī hoti nānubyañjanaggāhī;


pli: yatvādhikaraṇamenaṁ manindriyaṁ asaṁvutaṁ viharantaṁ abhijjhādomanassā pāpakā akusalā dhammā anvāssaveyyuṁ, tassa saṁvarāya paṭipajjati; rakkhati manindriyaṁ; manindriye saṁvaraṁ āpajjati.


pli: Ayaṁ vuccati, bhikkhave, damā paṭipadā.


pli: Katamā ca, bhikkhave, samā paṭipadā?


pli: Idha, bhikkhave, bhikkhu uppannaṁ kāmavitakkaṁ nādhivāseti pajahati vinodeti sameti byantīkaroti anabhāvaṁ gameti; uppannaṁ byāpādavitakkaṁ …pe… uppannaṁ vihiṁsāvitakkaṁ … uppannuppanne pāpake akusale dhamme nādhivāseti pajahati vinodeti sameti byantīkaroti anabhāvaṁ gameti.


pli: Ayaṁ vuccati, bhikkhave, samā paṭipadā.


pli: Imā kho, bhikkhave, catasso paṭipadā”ti.


pli: Catutthaṁ.


title_pli: Aṅguttara Nikāya 4.165 17. Paṭipadāvagga

pli: Aṅguttara Nikāya 4.165


pli: 17. Paṭipadāvagga


pli: Dutiyakhamasutta


pli: “Catasso imā, bhikkhave, paṭipadā.


pli: Katamā catasso?


pli: Akkhamā paṭipadā, khamā paṭipadā, damā paṭipadā, samā paṭipadā.


pli: Katamā ca, bhikkhave, akkhamā paṭipadā?


pli: Idha, bhikkhave, ekacco akkhamo hoti sītassa uṇhassa jighacchāya pipāsāya, ḍaṁsamakasavātātapasarīsapasamphassānaṁ duruttānaṁ durāgatānaṁ vacanapathānaṁ uppannānaṁ sārīrikānaṁ vedanānaṁ dukkhānaṁ tibbānaṁ kharānaṁ kaṭukānaṁ asātānaṁ amanāpānaṁ pāṇaharānaṁ anadhivāsakajātiko hoti.


pli: Ayaṁ vuccati, bhikkhave, akkhamā paṭipadā.


pli: Katamā ca, bhikkhave, khamā paṭipadā?


pli: Idha, bhikkhave, ekacco khamo hoti sītassa uṇhassa jighacchāya pipāsāya, ḍaṁsamakasavātātapasarīsapasamphassānaṁ duruttānaṁ durāgatānaṁ vacanapathānaṁ uppannānaṁ sārīrikānaṁ vedanānaṁ dukkhānaṁ tibbānaṁ kharānaṁ kaṭukānaṁ asātānaṁ amanāpānaṁ pāṇaharānaṁ adhivāsakajātiko hoti.


pli: Ayaṁ vuccati, bhikkhave, khamā paṭipadā.


pli: Katamā ca, bhikkhave, damā paṭipadā?


pli: Idha, bhikkhave, bhikkhu cakkhunā rūpaṁ disvā na nimittaggāhī hoti …pe…


pli: sotena saddaṁ sutvā …


pli: ghānena gandhaṁ ghāyitvā …


pli: jivhāya rasaṁ sāyitvā …


pli: kāyena phoṭṭhabbaṁ phusitvā …


pli: manasā dhammaṁ viññāya na nimittaggāhī hoti nānubyañjanaggāhī;


pli: yatvādhikaraṇamenaṁ manindriyaṁ asaṁvutaṁ viharantaṁ abhijjhādomanassā pāpakā akusalā dhammā anvāssaveyyuṁ, tassa saṁvarāya paṭipajjati; rakkhati manindriyaṁ; manindriye saṁvaraṁ āpajjati.


pli: Ayaṁ vuccati, bhikkhave, damā paṭipadā.


pli: Katamā ca, bhikkhave, samā paṭipadā?


pli: Idha, bhikkhave, bhikkhu uppannaṁ kāmavitakkaṁ nādhivāseti pajahati vinodeti sameti byantīkaroti anabhāvaṁ gameti, uppannaṁ byāpādavitakkaṁ …pe… uppannaṁ vihiṁsāvitakkaṁ … uppannuppanne pāpake akusale dhamme nādhivāseti pajahati vinodeti sameti byantīkaroti anabhāvaṁ gameti.


pli: Ayaṁ vuccati, bhikkhave, samā paṭipadā.


pli: Imā kho, bhikkhave, catasso paṭipadā”ti.


pli: Pañcamaṁ.


title_pli: Aṅguttara Nikāya 4.166 17. Paṭipadāvagga

pli: Aṅguttara Nikāya 4.166


pli: 17. Paṭipadāvagga


pli: Ubhayasutta


pli: “Catasso imā, bhikkhave, paṭipadā.


pli: Katamā catasso?


pli: Dukkhā paṭipadā dandhābhiññā,


pli: dukkhā paṭipadā khippābhiññā,


pli: sukhā paṭipadā dandhābhiññā,


pli: sukhā paṭipadā khippābhiññā.


pli: Tatra, bhikkhave, yāyaṁ paṭipadā dukkhā dandhābhiññā, ayaṁ, bhikkhave, paṭipadā ubhayeneva hīnā akkhāyati. Yampāyaṁ paṭipadā dukkhā, imināpāyaṁ hīnā akkhāyati; yampāyaṁ paṭipadā dandhā, imināpāyaṁ hīnā akkhāyati.


pli: Ayaṁ, bhikkhave, paṭipadā ubhayeneva hīnā akkhāyati.


pli: Tatra, bhikkhave, yāyaṁ paṭipadā dukkhā khippābhiññā, ayaṁ, bhikkhave, paṭipadā dukkhattā hīnā akkhāyati.